Specijalne apoteke pod lupom - Vesti iz struke - svet - Portal farmaceuta\nVesti iz struke - svet »\nTopic: Specijalne apoteke pod lupom\nAuthor Topic: Specijalne apoteke pod lupom (Read 1068 times)\n« on: 10-11-2012, 21:00:23 »\nZdravstveni zvaničnici u Sjedinjenim Državama još istražuju pojavu retkog gljivičnog meningitisa od kojeg je do sada umrlo najmanje 19 osoba, a razbolelo se više od 170 tokom poslednje dve nedelje. Istražitelji su ustanovili da su bolest izazvale zaražene injekcije steroida koje je primilo više od 13 hiljada ljudi širom zemlje zbog hroničnog bola u leđima i zglobovima. Injekcije koje su proizvedene u maloj farmaceutskoj kompaniji u Masačusetsu, u takozvanoj specijalnoj apoteci, su sve opozvane sa tržišta, a kompanija je obustavila sve operacije.\nZdravstveni zvaničnici u Sjedinjenim Državama reagovali su na vreme kako bi sprečili širenje gljivičnog meningitisa. Doktor Džon Lanza, zdravstveni službenik iz Floride, pokušavao je da stupi u kontakt sa svakim pacijentom za kojeg je znao da je primio zaraženu injekciju steroida, pošto su oni i dalje u riziku da dobiju infekciju.\n„Gljivični meningitis je veoma ozbiljna situacija i zato preduzimamo dodatne napore da pronađemo te ljude i da ih upozorimo.“\nPored toga što je situacija zabrinula zdravstvene zvaničnike, takođe je istakla nedostatke u regulisanju takozvanih specijalnih apoteka. Te male kompanije ponovo mešaju, posebno pripremaju i pakuju prepisane lekove za određene pacijente. Dejvid Miler je potpredsednik Međunarodnog udruženja specijalnih apotekara.\n„Možda ste alergični na deo sastojaka od proizvođača leka. Ako ste stariji pacijent i ako vaše funkcije bubrega i jetre nisu više takve kao kada ste bili mladi, možda nećete moći da apsorbujete lek na isti način. Zato mi uzimamo jače lekove i smanjujemo njihovu jačinu.“\nPonovno mešanje može takođe da se koristi da bi dečji lekovi bili ukusniji. Miler, koji je postao apotekar tako što je završio obuku, kaže da postoje brojni načini na koje opasni sastojci mogu slučajno da se pojave prilikom spremanja određenog leka.\n„Kada radite sa sterilnim lekovima može da se pojavi osoba, okruženje ili alat koji mogu da sadrže zagađivača. Na primer, niste dobro oprali ruke, imate izloženu kožu ili kosu. Drugim rečima donosite bakteriju ili neki drugi zagađivač tamo gde je okruženje veoma posebno, gde je vazduh filtriran i sve sterilno.“\nNije poznato kako su steroidi koji su proizvedeni u apoteci u Masačusetsu bili kontaminirani gljivicom. Međutim, državna regulatorna tela postavljaju pitanje da li je ta mala kompanija možda preuzela preveliku ulogu kao snabdevač na nacionalnom nivou.\nA, brojni zdravstveni stručnjaci kažu da bi federalna regulatorna tela trebalo da preispitaju tu kao i druge specijalne apoteke. Doktor Patrik Lukulaj je iz Američke farmakopeje, naučne ustanove koja postavlja standarde za lekove u Sjedinjenim Državama. On kaže da bi apoteke širom sveta trebalo da budu strožije regulisane.\n„Mislim da je najbolji pristup zaštita tržišta u svakoj zemlji šri čemu bi regulatorne vlasti na tim tržištima imale punu odgovornost, na terenu kao i u laboratorijama.“\nU Sjedinjenim Državama, kao i drugim zemljama, specijalne apoteke često popunjavaju praznine u proizvodnji važnih lekova kao što su vakcine i one se svuda smatraju kao integralni deo farmaceutske industrije. To je još veći razlog, ističu stručnjaci, da te specijalne apoteke budu strožije regulisane.


Novo istraživanje: Građani Srbije državu vide kao zarobljenu | Slobodna reč\nBEOGRAD – Dve trećine građana Srbije smatra da političari ne rade u interesu građana već da zloupotrebljavaju vlast zarad ličnih interesa. Građani misle da institucije rade za partikularne interese, a ne za javno dobro, ali navode da upravo institucije treba da se samostalno izbore sa svim problemima koji se odnose na zloupotrebu mehanizama vlasti i korupciju.\nOvo je pokazalo najnovije istraživanje javnog mnjenja koje je Beogradski centar za bezbednosnu politiku (BCBP) sproveo u saradnji sa agencijom Spring Insight. Istraživanje je pokazalo da preko 50 odsto ispitanih građana smatra da policija ne štiti njih, već interese kriminalaca, političara i finansijski moćnih pojedinaca.\nOvi stavovi su se preslikali i na percepciju korupcije, pa građani kao najkorumpiranije državne institucije vide političke partije, sudstvo i policiju. Preko 50 procenata građana smatra da u Srbiji ili nema demokratije ili da je ona sa velikim problemima. Građani smatraju da Narodna skupština ima najmanji uticaj na donošenje političkih odluka, manji od domaćih tajkuna i stranih firmi, kao i velikih stranih sila.\nČak 90 odsto građana Srbije smatra da je predsednik Republike ključni akter u donošenju političkih odluka u Srbiji – stoji u saopštenju.\nAko uzmemo u obzir prethodno iznete nalaze da političari rade za svoj interes kao i za interese stranih i domaćih bogataša, nameće se zaključak da je glavni akter u zarobljavanju države – predsednik, navode iz BCBP-a.\nIz BCBP-a navode da sve ove probleme obrađuju godinama unazad i da su ove godine objavili i prvu studiju koji ima za cilj dokumentovanje i dekonstruisanje tekućeg procesa zarobljavanja države u sektoru bezbednosti.\nKao primere navode slučaj “Savamala”, aferu Krušik, nerešene slučajeve organizovanja bakljada za vreme policijskog časa, spisak organizacija civilnog društva koje su bile pod istragom po osnovu finansiranja terorizma.\nOvo su samo neki od primera na koje je BCBP reagovao, a koji pokazuju da država i institucije ne rade u službi građana, već isključivo za korist pojedinaca – navode.\nPrethodni članakKisić-Tepavčević: Svaka porodica treba da bude svoj Krizni štab\nSledeći članakProsvetari traže po 10.000 dinara od države


Dodik: U naredne dvije godine tri miliona KM za opštinu Srebrenica | Zvornik Danas\nDodik: U naredne dvije godine tri miliona KM za opštinu Srebrenica\non: 11. новембра 2015 In: naslovna, Regija Birač, VIJESTI\nSREBRENICA – Predsjednik Republike Srpske Milorad Dodik istakao je danas u Srebrenici da će vlasti Srpske u naredne dvije godine podržati budžet ove opštine sa po 500.000 KM, a da će dva miliona KM izdvojiti za investicije.\n„Za vlasti Republike Srpske to neće biti problem. Republika Srpska ulagala je u Srebrenicu i ne odvajamo je od ostatka Srpske“, rekao je Dodik na Investiciono- razvojnoj konferenciji.\nOn je istakao da vlast u Republici Srpskoj želi vidjeti Srebrenicu razvijenijom nego što je sada.\n„Podržavali smo razvoj Srebrenice u prošlosti, a to ćemo činiti i u budućnosti“, kaže Dodik.\nOn je naveo da je Repulika Srpska zainteresovana da Banja „Guber“ profunkcioniše u narednom periodu.\nDvodnevnoj Investiciono-razvojnoj konferenciji „Mogućnost i perspektive razvoja – Srebrenica 2015“, koja je danas otvorena, prisustvuju premijer Srbije Aleksandar Vučić sa većom grupom investitora, premijer Srpske Željka Cvijanović, članovi Predsjedništva BiH Mladen Ivanić i Bakir Izetbegović, predsjedavajući Savjeta ministara BiH Denis Zvizdić, te veći broj ministara, predstavnika zemalja iz regiona, ambasadora i predstavnika kompanija i međunarodnih organizacija u BiH.\nVlada na raspolaganju opštini Srebrenica\nPredsjednik Vlade Republike Srpske Željka Cvijanović izjavila je da je Vlada Srpske bila i biće na raspolaganju opštini Srebrenica kako bi se realizovali planirani projekti.\nCvijanovićeva je na Investiciono-razvojnoj konferenciji u Srebrenici naglasila da nema razvoja bez investicija, te da je Vlada opredijeljena da podrži svaku privrednu inicijativu.\n„Srebrenica dijeli sudbinu drugih opština u Republici Srpskoj kad se govori o ekonomskom razvoju i ova konferencija treba da predstavlja ključ uspjeha u budućem peridou“, rekla je Cvijanovićeva.\nOna je dodala da je u prethodnom periodu, Vlada Republike Srpske uložila više od 50 miliona KM u Srebrenicu.\nCvijanovićeva je rekla da je iz sredstava ekonomsko-socijalne komponente Razvojnog programa za projekte koji se realizuju na teritoriji opštine Srebrenica do sada uloženo oko 43 miliona maraka, te da je posredstvom IRB Republike Srpske na kreditnoj osnovi, u opštinu Srebrenica plasirano oko 3,3 miliona KM.\nU Srebrenici je danas otvorena dvodnevna Investiciono-razvojna konferencija na kojoj će, pred više od 300 učesnika iz regiona, biti predstavljene mogućnosti ulaganja, kao i mjere stimulisanja investicija koje pruža ova opština.\nNa računu u ponedjeljak dva miliona evra\n„To će biti na računu u ponedjeljak“, rekao je Vučić, a ostalih tri miliona evra biće donirano kroz razvojne projekte.\n“ Zajednički želimo da oformimo tim da radi sa novcem od tri miliona evra. Spremni smo da damo samo recite za šta treba.“, naveo je Vučić i dodao: „Mi srbi želimo najbolje odnose sa bošnjacima. Želimo da svima bude bolje i ovo je naš mali doprinos“.\nOznake: Investiciono-razvojna konferencijasrbijasrebrenicavlada rs


Poslanici pitali o pretnjama, Zorani Mihajlović, Kosovu… | SC Radar\nPoslanici pitali o pretnjama, Zorani Mihajlović, Kosovu…\nBeograd — Poslanici u Skuptini, tokom postavljanja pitanja, interesovali se o divljoj gradnji na Kopaoniku, napadima na poslanicu Nove stranke i o Kosovu i Metohiji.\nPoslanik Socijaldemokratske strake Marko urii rekao je da hajka na poslanicu Tepi traje ve nekoliko dana i da niko jo nije sasluan zbog toga, te upitao da li treba da se ostvare neke od pretnji pa da drava konano reaguje.\nOn je kazao da joj prete Mia Vaci, bivi funkcioner u Kacelariji za Kosovo i Metohiju Vlade Srbije i “druge (…) poznate po tome da prete onima koji su zalau za potovanje prava i zakona u Srbiji”. urii je kazao da bi i predsednica parlamenta Maja Gojkovi trebalo da se zaloi da se pretnje ispitaju i da dravni organi reaguju.\nPoslanik SDS se interesovao i za izgradnju objekta na Panievom vrhu na Kopaoniku koja je u suprotnosti sa uslovima koje je izdao Republiki zavod za zatitu prirode i viestruko prelazi odobrene dimenzije. urii je rekao da je dobijena dozvola za izgradnju drvenog privremenog objekta od 150 kvadarata, a da se gradi od betona objekat od vie hiljada kvadrata, te upitao ministarku gradjevinarstva ta e da uradi po pitanju tog konkretnog sluaja i druge nelegalne gradnje koja nie po Srbiji.\nInformacije o izgradnji tog objekta na Kopaoniku traio je i ore Vukadinovi iz poslanike grupe Nova Srbija-pokret za spas Srbije. On je traio i informacije o odnosu prema Kosovo i Metohiji i pitao premijerku Anu Brnabi o stavu Srbije prema eventualnom lanstvu Kosova u UN.\nPoslanik Demokratske stranke Radoslav Milojii pitao je na osnovu ije procene ugroenosti Zvonko Vesilinovi ima policijsko obezbeenje. “Zato Veselinovia (…) obezbeuju pripadnici andarmenije”, pitao je Milojii napominjui da saglasnost na takve odluke daje minista unutranjih poslova Neboja Stefanovi.\nOdgovorio mu je poslanik SNS Aleksandar Markovi koji je rekao da je notorna la i izmiljotina da andarmerija obezbeuje Veselinovia, navodei da je Zakon o policiji vrlo jasan i precizan i da na decidan nain propisuje uslove pod kojima je mogue da neko dobije policijsko obezbeenje. “Odgovorno tvrdim da je u pitanju obina izmiljotina i notorna la, na ta smo i navikli i to nas i ne udi kada je re o o funkcionerima utog preduzea pogotovo kada optube dolaze od poslanika koji je ostao poznat samo tome da je unitio Smederevsku Palanku i ostavio dugove od vie od tri milijarde dinara”, rekao je on novinarima. ef poslanike grupe Srpske radikalne stranke Vojislav eelj zatraio je od premijerke Ane Brnabi da smeni ministarsku graevinarstva, saobraaja i infrastrukture Zoranu Mihajlovi jer, po njegovoj oceni, izaziva incidente, skandale i sramoti rad ministarsva, vlade i Skuptine.\nOn se osvrnuo na ponaanje Mihajlovieve na prethodnoj sednici parlamenta na kojoj je branila zakone kada je rekla predsednici parlamenta da lae i kada je izvadila pudrijeru da se minka. ef poslanike grupe Dosta je bilo Saa Radulovi pitao je premijerku Anu Brnabi ta kvalifikuje Aleksandra Vulina da bude ministar odbrane, Zoranu Mihajlovi za ministra graevinarstva, saobraaja i infrastrukure, Aleksandra Antia za ministra energetike, a Nenada Popovi da budu na elu ministarstva za inovacije.\nOn je pitao predsednicu Skuptine Srbije Maju Gojkovi zato poslanici vladajue veine u parlamentu glasaju na zvonce. “Zato to inite, zar ne mislite da to uniava dostojasvo Skuptine”, upitao je Radulovi predsednicu skuptine. ef poslanike grupe Socijalistike partije Srbije Djordje Milievi upitao je vladu i Ministarstvo graevinarstva kada e poeti radovi na izgradnji dela puta Loznica-Valjevo-elije, tanije deonice od Iverka do Nepriave, u duini od 16, 6 kilometara, koja e spojiti Valjevo sa Koridorom 11.\nOn je rekao da je stanje tog dela puta loe i da je ugroena bezbednost i sigurnost graana i dodao da postoji idejno reenje, koje je uradio CIP i podrazumeva izgradnju puta puta po evropskim standardima da etiri kolovozne trake.\nPoslanici su posle toga poeli raspravu o oko 30 zakonskih predloga.


TotalCar.rs » “Procurele” fotke: Ford GT\nPostoje izvesne tvrdnje da bi Ford na Severnoameričkom internacionalnom salonu automobila u Detroitu mogao predstaviti novi GT, a ono što je zanimljivo u vezi sa time jeste to što je ova kompanija registrovala novi logo sa slikom ovog čuvenog automobila.\nLogo čini stilizovani automobil u pokretu koji je, bez sumnje, GT. Nažalost, o ovom automobilu nema nikvakvih zvaničnih informacija, uključujući ni one koje su obično prilično pouzdane u ovakvim slučajevima – špijunske fotke ili brbljive insajdere.\nLogo bi mogao biti korišćen na dodacima u okviru novog Ford Performance odeljenja, ali ni o tome, za sada, nema nikakvih zvaničnih informacija. No, kada Džo Luis Arena preuzme Ford 12. januara, možda više saznamo o svemu tome.\nPorsche prvi put prodao 200.000 vozila u jednoj godini\nStižu dva nova Lotusa ne leto


Zeleno svetlo za početak pregovora sa Severnom Makedonijom i Albanijom - Enterprise Europe Network\nMinistri spoljnih poslova država Evropske unije su 24. marta postigli „politički dogovor“ da se, zasad bez određivanja datuma, pokrenu pregovori o prijemu u članstvo sa Severnom Makedonijom i Albanijom. Međutim, od vlasti u Tirani se traži da dodatno pokažu rezultate u vladavini prava, suzbijanju korupcije i organizovanog kriminala, i da poprave uslove za izbore i izborni zakon. Očekivanu odluku o „političkom zelenom svetlu“ za pregovore sa Skopljem i Tiranom treba da potvrde šefovi država ili vlada EU koji zasedaju kasnije ove nedelje.\nUsaglašeni zaključci sadrže i stavove o novoj metodologiji procesa pregovora o prijemu u članstvo država Zapadnog Balkana. Time bi taj postupak trebalo da bude brži, delotvorniji, a ne „previše automatski i s tehnokratskim rukovodjenjem“, piše francuski list Lezeko.\nOd tada je Komisija objavila svoje predloge za unapredjenje procesa pristupanja sa ciljem da se povećaju kredibilitet i poverenje na obe strane i da se postignu bolji rezultati „na terenu“.\nNa osnovu toga, kako je naveo Savet u najavi sastanka, evropski „ministri će održati političku raspravu o otvaranju pregovora o pristupanju sa dve zemlje“.


DONACIJA GRAĐEVINSKOG MATERIJALA Stambeno pitanje rješava 11 povratničkih porodica - Srpskainfo\nGradonačelnik Banjaluke Igor Radojičić, zajedno sa ministrom za izbjegla i raseljena lica FBiH Edinom Ramićem, te predstavnicima Gradiške, Prnjavora, Kneževa i Kotor Varoša, potpisao je danas sporazum o donaciji građevinskog materijala povratnicima iz ovih lokalnih zajednica.\nJedanaest porodica iz ovih lokalnih zajednica dobilo je donaciju za obnovu indivudualnih stambenih objekata, ukupne vrijednosti 110.000 KM.\nPoslije potpisivanja sporazuma, gradonačelnik Radojičić kazao je da Banjaluka, kao i druge lokalne zajednice iz kojih su ovi korisnici, treba da im budu na raspolaganju kada je riječ o rješavanju drugih formalnih pretpostavki za realizaciju ove donacije.\nZahvalio je Federalnom ministarstvu što su na ovaj način pomogli neke od naših sugrađana kako bi mogli da ostvare normalnije uslove za život.\nRadojičić je naglasio da Grad Banjaluka ima dobru saradnju i sa Republičkim sekretarijatom za izbjegla i raseljena lica RS, sa kojim je već realizovano više projekata.\nMinistar Ramić naglasio je da to ministarstvo ima vrlo korektnu saradnju sa svim gradonačelnicima i načelnicima, te da zajedno realizuju određene projekte.\nNačelnik Opštine Prnjavor Darko Tomaš rekao je da su prošle godine sa ovim ministarstvom realizovali određeni infrastrukturni projekat u MZ Mravica, vrijedan preko 200.000 KM, a da je ove godine u planu infrastrukturni projekat za MZ Babanovci.\nEdin Vilić, povratnik u Kotor Varoš od 2001. godine, kaže da će mu donacija itekako pomoći za rješenje stambenog pitanja njegove porodice.\nGradovi BanjalukaGradiškaKotor VarošPovratniciPrnjavorstambeno zbrinjavanje


'Na terenu moramo da pokažemo da smo bolji od Gruzije' - Beta\nVesti » Beta 20.03.2017\n'Na terenu moramo da pokažemo da smo bolji od Gruzije'\nBeta ponedeljak, 20. mart 2017.\nKapiten fudbalske reprezentacije Srbije Branislav Ivanović rekao je danas da ekipa na terenu mora da pokaže da je bolja od Gruzije u predstojećoj kvalifikacionoj utakmici za Svetsko prvenstvo i dodao da je atmosfera u nacionalnoj selekciji na vrlo visokom nivou.\n"Ne volim da pričam da smo favoriti u bilo kojoj utakmici. Ako smo favoriti to treba da pokažemo na terenu. Čeka nas utakmica koja može da nam donese mnogo i sa tim treba da se vodimo kada je budemo započeli", rekao je Ivanović novinarima u Staroj Pazovi.\nFudbalska reprezentacija Srbije okupila se danas u Staroj Pazovi pred nastavak kvalifikacija za Svetsko prvenstvo 2018. godine u Rusiji.\n"Moramo da uradimo sve da pobedimo Gruziju, jer želimo tri boda. Znamo da u fudbalu ne postoje laki protivnici i lake utakmice, ali jedino što će iz te utakmice biti važno, to su bodovi. Moramo dobro da se pripremimo i uđemo motivisani u utakmicu koja će biti jako teška... Sve samo ne laka. Što se tiče ove utakmice, eventualnom pobedom možemo da kažemo da smo završili dobar deo posla oko 'lakih' bodova na strani. Oni su dobra ekipa, poznajem dosta njihovih igrača i mentalitet i znam da će biti teško", rekao je Ivanović\nOn je rekao da je u reprezentaciji "atmosfera je kao i uvek fenomenalna".\n"Još se nismo svi okupili, ali ćemo tokom dana biti kompletni i potom počinjemo sa pripremom narednu utakmicu", rekao je vidno raspoloženi kapiten.\nVezni fubaler Nemanja Matić kazao je da je srećan što se reprezentacija okupila posle četiri meseca, kao i da protiv Gruzije očekuje povoljan rezultat za Srbiju u Tbilisiju.\n"Reprezentacija mi uvek nedostaje kada je ovako velika pauza, jedva čekam da krenemo da treniramo. Očekuje nas teška utakmica. Ispratili smo ih protiv Velsa, gde su odigrali jako dobro, čak mislim da su ih i nadigrali, ali ukoliko budemo na našem nivou i iskoristimo kvalitete koje imamo možemo da se nadamo dobrom rezultatom", rekao je Matić.\nOn je dodao da poznaje nekoliko reprezentativaca Gruzije, koji su, kako ocenjuje "vrlo kvalitetni".\n"Najteže su ove utakmice za koje se misli da su gotove, ali one nisu gotove. Poznajem dobro njihovu reprezentaciju. Veoma nezgodna ekipa, pogotovo na svom terenu. Pokušaće da pokažu da su bolji. Nećemo dozvoliti da nas iznenade. Selektor je pripremio dosta materijala, tako da ćemo ih dobro analizirati, videćemo njihove kvalitete i mogućnosti iz kojih mogu da nas ugroze, ali i takođe ćemo uvežbati akcije i naći način iz kojih mi njih ih ugrozimo", rekao je fudbaler Čelsija.\nSelektor Muslin u nacionalnu selekciju pozvao je dvojicu dosadašnjih mladih reprezentativaca, Uroša Đurđevića i Mijata Gaćinovića. Oni su rekli da su izuzetno zahvalni na pozivu i da će čekati svoju priliku i pokušati na najbolji način da je iskoriste.\n"Veliki stepenik u mojoj karijeri. Koliko god da mi se pruži šansa, spreman sam da dam svoj maksimum. Dosta igrača poznajem, tako da mi ništa nije strano. Kroz par treninga ću pokušati da uđem u sistem koji selektor traži, tako da mislim da neće biti problema s prilagođavanjem. Svaka sledeća utakmica je najvažnija, počinjemo da se spremamo i idemo na pobedu protiv Gruzije", rekao je Đurđević.\nUtakmica između Gruzija i Srbije igraće se u petak u Tbilisiju od 18.00 po srednjeevropskom vremenu.\nMuslin komandovao juriš na pobedu\nGruzija nije autsajder!\n“Operacija Gruzija”: Znam ih, idemo da ih pobedimo\nMozzart sport ponedeljak, 20. mart 2017.\nMuslin: Meč u Gruziji nije najvažniji, ali meni jeste\nBlic sport ponedeljak, 20. mart 2017.\nIvanović: Gruzija prelomna; Matić: Mogla bi da bude\nSportski žurnal ponedeljak, 20. mart 2017.\nB92 (25) B92 (11) Mozzart sport (7)\nBranislav Ivanović Svetsko prvenstvo Gruzija\nPl: Lakazet doneo tri boda Arsenalu, sudija Medli oštetio vba\nJokić dobijao poruke mržnje: Posle poraza Srbije u finalu EP su mi vređali porodicu, pisali da sam izdajnik...\nBobijev poljubac je najbolji trenutak druženja Pistonsa sa medijima /video/\nBlic sport pre 51 minut\nŽestoke uvrede: Greg Popović: Tramp je odvratan i komičan\nArsenal ima novog heroja, ali i vba - Geret Beri ušao u istoriju Premijer lige\nPrimera: Betis u četvrtoj brzini, razbio i Levante\nBlic sport pre 33 minuta


Incko: BiH se i dalje suočava sa izazovima\nVisoki predstavnik u BiH Valentin Incko u obraćanju Savjetu bezbjednosti UN pozdravio je pozitivan razvoj situacije u BiH zabilježen u proteklih pola godine, ističući da se BiH i dalje suočava sa izazovima u vezi sa obezbjeđenjem održive stabilnosti i napretka.\nPodnoseći Savjetu bezbjednosti redovni izvještaj o odvijanju procesa primjene mira u BiH Incko je ukratko naveo ozbiljne izazove s kojima se BiH suočavala tokom proteklih šest mjeseci, među kojima i kontroverze u pogledu zahtjeva za potencijalnim sprovođenjem revizije upućenog Međunarodnom sudu pravde i koracima koji su preduzeti, kako je istakao, s ciljem implementacije neustavnog referenduma u Republici Srpskoj.\nOn je naglasio činjenicu da je do predstojećih opštih izbora ostalo još 18 mjeseci i pozvao vlasti u BiH da maksimalno iskoriste predstojeći period i pokažu da su spremni da ostave po strani pitanja koja vode ka podjelama i provedu konkretne reforme koje će poboljšati ekonomsku situaciju u entitetima i u cijeloj BiH, saopšteno je iz OHR-a.\n"Prve na ovoj listi trebalo bi da budu ekonomske reforme čije sprovođenje zahtijevaju međunarodni kreditori BiH, kao i pitanja u vezi sa EU, kako bi se otvorila mogućnost da u budućnosti BiH stekne rani status kandidata za članstvo u EU", rekao je visoki predstavnik i dodao da će za sprovođenje ovih zadataka biti potrebna stalna pažnja i opredijeljenost međunarodne zajednice.\nKao pozitivna kretanja u prethodnih šest mjeseci, Incko je naveo da je vlastima BiH u decembru upućen Upitnik EU, te da je okončano prilagođavanje Sporazuma o stabilizaciji i pridruživanju i usvojena takozvana revizija odbrane koja se odnosi na vojne snage.\nVisoki predstavnik je podsjetio da se 22. maja obilježava 25 godina od prijema BiH u članstvo UN, nakon preporuke Savjeta bezbjednosti pod predsjedavanjem tadašnjeg austrijskog stalnog predstavnika Petera Hohenfelnera.\n"Možemo, a po mom mišljenju i moramo, nastaviti da pružamo institucionalnu podršku i viziju utemeljenu na integraciji i funkcionalnosti", zaključio je Incko.


Izabran novi lider sirijske opozicije – Minber\nstu. 12, 2012 at 8:35 am\nAhmad Mouaz al-Khatib, aktivist i imam, izabran je u nedjelju navečer u Dohi za predsjednika nove nacionalne koalicije, koja okuplja većinu grupa sirijske opozicije.\nZa potpredsjednike su izabrani Riad Seif, bivši zastupnik koji je iznio inicijativu za ujedinjenje opozicije, i aktivist Suhair al-Atassi, koji je koordinirao pobunu u Siriji, nakon glasanja koje je direktno prenosila Al Jazeera.\nAl-Khatib (52), rođen u Damasku, napustio je Siriju prije tri mjeseca, pošto je dva puta bio uhapšen od početka pobune protiv Vlade predsjednika Bashara al-Assada u martu 2011. godine.\nPoznat je po svojim umjerenim stavovima u vjerskim pitanjima.\nAl-Khatib, inženjer geofizike, bio je imam u damaškoj Emevijskoj džamiji te prisustvovao raznim simpozijumima u Nigeriji, Bosni i Hercegovini, Velikoj Britaniji, SAD-u i Holandiji.\nOsnivanje koalicije plod je nagodbe postignute nakon mučnih pregovora opozicionih grupa, među kojima je i Sirijsko nacionalno vijeće (SNC), koje je, iz straha od marginalizacije, prvobitno blokiralo donošenje odluke o njenom formiranju.\nNo, SNC je u subotu navečer bio izložen jakom arapskom i međunarodnom pritisku kako bi prihvatio ujedinjene opozicije pod okriljem nacionalne koalicije kako bi se uspješnije borio protiv Assadove Vlade.\nVelika Britanija je u nedjelju izrazila zadovoljstvo odlukom grupa sirijske opozicije da osnuju snažnu koaliciju, istaknuvši kako je to presudna etapa u uspostavi sistema koji će biti kadar osigurati političku tranziciju u Siriji.\nBritanski ministar vanjskih poslova William Hague govorio je u saopćenju o “važnoj etapi u stvaranju široke i reprezentativne opozicije koja će odražavati razlike u sirijskom narodu”.\nU nemilosrdnom gušenju narodne pobune protiv Assadove Vlade, koja je izbila u martu 2011. godine, poginulo je više od 37.000 ljudi, prema podacima sirijske nevladine organizacije.\nadmin 12 studenoga, 2012\nEgipatske stjuardese nose hidžab prvi put nakon 1932. godine\nŠef obavještajne službe Jordana ide u zatvor


Podsetimo, krajem juna prošle godine deo Beogradske autobuske stanice (BAS) je već privremeno preseljen na novu lokaciju. Dolazni peroni, koji su nekada bili kod hotela "Bristol", zbog potrebe projekta "Beograd na vodi", preseljeni su sa druge strane Starog savskog mosta, odnosno iza nekadašnje Glavne železničke stanice.\nPrivremeni dolazni peroni iza Savskog trga\n- BAS ima rok do kraja 2020. da se preseli. To je logičan rok da sve profunkcioniše na Novom Beogradu. Uveren sam da će autobusi kretati i stizati na Novi Beograd od početka 2021. godine - rekao je svojevremeno Marko Stojčić, gradski urbanista.\nGlavna autobuska stanica je trebalo još pre nekoliko godina da bude preseljena, ali su u međuvremenu planovi nekoliko puta menjani, pa se pribeglo izgradnji privremenog dela na koji su trenutno smešteni dolazni peroni.\nPrvobitno je bilo planirano da tu čak bude i nova Glavna železnička stanica, da budu izgrađeni hotel, tržni centar...


Mahmutović: Virus korona kao cunami na površinu izbacio sve probleme - Virus korona - BiH\nFoto: N.N. | Mahmutović: Virus korona kao cunami na površinu izbacio sve probleme\nMirsada Lingo Demirović 14.09.2020 07:15\nPrivredna komora Kantona Sarajevo provela je upitnik na koji je odgovorilo više od 1.000 privrednih subjekata. Ukupni gubici u poslovanju samo za anketirane za april, maj i juni 2020. godine u odnosu na isti period lani procijenjeni su na preko 216 miliona KM. Sigurno da su gubici mnogo veći kada je u pitanju cjelokupna privreda Kantona Sarajevo.\nNaveo je ovo u pisanom intervjuu za "Nezavisne" Muamer Mahmutović, predsjednik Privredne komore Kantona Sarajevo.\nMahmutović je istakao da je interesantno da 75 posto kompanija koje su uzele učešće u anketi spada u kategoriju mikrokompanija.\nNN: Kako je virus korona uticao na privredu u Kantonu Sarajevo?\nMAHMUTOVIĆ: Informacije kojima Komora raspolaže kada je u pitanju situacija u privredi očekivano nisu ohrabrujuće, jer su problemi brojni. Proglašenje pandemije uzrokovane virusom korona rezultiralo je negativnim ekonomskim pokazateljima, kako u privredi Kantona Sarajevo, tako i šire.\nNN: Ko je najviše pogođen ovom situacijom?\nMAHMUTOVIĆ: Na početku pandemije proveli smo jedan upitnik na koji je odgovorilo preko 1.000 privrednih subjekata. Na osnovu provedenog istraživanja ukupni gubici u poslovanju za anketirane privredne subjekte za period april, maj i juni 2020. godine u odnosu na isti period 2019. godine procijenjeni su na više od 216 miliona KM. Sigurno da su ovi gubici mnogo veći kada je u pitanju cjelokupna privreda Kantona Sarajevo, što će statistika pokazati. Interesantno je da 75 posto kompanija koje su uzele učešće u anketi spada u kategoriju mikrokompanija. Uz otežane uvjete rada brojni su problemi s kojima su se privrednici suočavali u proteklom periodu, a vezani su za realizaciju ugovora, nabavku repromaterijala, naplatu potraživanja i drugo, a neke od njih su i preorijentisale svoju proizvodnju u novonastaloj situaciji.\nNN: Šta je s malim privrednicima, kako su se oni snašli u ovoj situaciji?\nMAHMUTOVIĆ: Mnogi su iznalazili različite načine kako da premoste ovaj period, što dugoročno za većinu neće biti adekvatno rješenje i već ima nagovještaja da će doći do zatvaranja, odnosno obustave rada mnogih samostalnih privrednika. Nadamo se da će mjere koje su poduzete u skladu sa korona zakonom polučiti određene rezultate i donekle ublažiti negativne posljedice.\nNN: Čini se da su najviše pogođeni turistički radnici i ugostitelji, hotelijeri... Da li su Vam se obraćali i postoji li neki projekat kojim bi se ovim privrednicima moglo pomoći?\nMAHMUTOVIĆ: Pandemija je posebno pogodila turističku i ugostiteljsku djelatnost. Pored sredstava izdvojenih za prvu pomoć ovim granama privrede iz Turističke zajednice KS i Federacije BiH, razmatraju se i druge mogućnosti kako bi se održao ovaj sektor. Komora je, između ostalog, predlagala da se donesu potrebni zakoni i odluke za uvođenje vaučera za potrošače (klijente) u turističkom sektoru (agencije, putnički prevoz, hotelijeri i drugi smještajni kapaciteti), kako bi se olakšala likvidnost i poslovanje kompanija, a u isto vrijeme zaštitili potrošači.\nNN: Šta je s kompanijama u Kantonu Sarajevo koje su izvozile, da li je smanjen izvoz i kako to utiče na njihovo poslovanje?\nMAHMUTOVIĆ: Obim vanjskotrgovinske razmjene Kantona Sarajevo u prvih šest mjeseci 2020. godine iznosio je 2,5 milijardi KM, što je za 580 miliona KM ili 18,7% manje u odnosu na obim razmjene ostvaren u istom periodu 2019. godine. U periodu od januara do aprila 2020. izvoz u Kantonu Sarajevo je smanjen za 103 miliona KM ili 14,6%, dok se uvoz smanjio za 477 miliona KM ili 20% u odnosu na isti period 2019. godine. Ukupna vrijednost izvezene robe za prvih šest mjeseci iznosila je 600 miliona KM, dok je istovremeno uvezeno 1,9 milijardi KM vrijednosti robe. Pri tome je došlo do pada deficita za 373 miliona KM ili 22,8% (iznos deficita je 1,3 milijarde KM). Izvoz u zemlje EU iznosio je 354 miliona KM, što je za 18,2% manje u odnosu na isti period prošle godine. Uvoz iz EU zemalja iznosio je 1,1 milijardu KM i manji je za 24,4% u odnosu na I-VI 2019. godine. U prvih šest mjeseci 2020. godine povećao se izvoz hrane i pića te izvoz kapitalnih proizvoda, ali je istovremeno smanjen izvoz industrijskih materijala, goriva i maziva, transportnih sredstava, proizvoda za široku potrošnju i drugih proizvoda. Na strani uvoza u prvih šest mjeseci 2020. u odnosu na isti period prethodne godine povećan je uvoz hrane i pića, dok je uvoz ostalih proizvoda smanjen u rasponu od 11,2% do 39,6%.\nNN: Po Vašim prognozama i situaciji na terenu, kakve jesen i zima očekuju privrednike u KS?\nMAHMUTOVIĆ: Virus korona je kao cunami na površinu izbacio sve probleme s kojima se društvo u cjelini suočava, pa tako i privreda. Ukoliko budemo aktivni mogli bismo ovu situaciju iskoristiti da ispravimo sve greške koje su se pravile u proteklom periodu i spremno dočekati buduće relaksiranje situacije u privredi i jačanje privrednih aktivnosti. U takvoj situaciji i privrednici bi lakše podnosili tešku situaciju koja se očekuje ove jeseni i zime.\nNN: Imate li podatke koliko privrednika, posebno onih malih, je zatvorilo biznise i koliko radnika je ostalo bez zaposlenja?\nMAHMUTOVIĆ: U julu 2020. godine u Kantonu Sarajevo, prema podacima Službe za zapošljavanje KS, registrovan je pad broja zaposlenih za 2,6% u odnosu na isti mjesec 2019. godine (ukupno 138.858 zaposlenih). U julu je došlo do rasta broja nezaposlenih za 8,9% u odnosu na uporedni mjesec 2019. godine (ukupno 63.629 nezaposlenih). Stopa nezaposlenosti u Kantonu Sarajevo u julu iznosila je 31,4%. Od toga, najveći broj registrovanih nezaposlenih osoba je sa srednjom stručnom spremom (20.550 ili 32,3%), zatim kvalifikovane osobe (16.268 ili 25,6%), te nekvalifikovane osobe (16.203 ili 25,5%). Broj nezaposlenih sa nižom stručnom spremom smanjen je za 8,3%, broj visokokvalifikovanih radnika za 6,7%, a polukvalifikovanih za 3,2%. Očekujemo da će u skorije vrijeme biti objavljeni i podaci koliko je privrednika obustavilo rad.\nMuamer Mahmutović Privredna komora Kantona Sarajevo Virus korona Korona


Ana Dabović: Imamo velike šanse za plasman na OI - SPORTSKI ŽURNAL\nAna Dabović: Imamo velike šanse za plasman na OI\n27 novembar, 2019 2\nŽrebom u Ženevi, izabranice Marine Maljković na kvalifkacionom turniru u Beogradu igraće protiv Sjedinjenih Američkih Država, Nigerije i Mozambika\nKošarkašica Srbije Ana Dabović, posle žreba za kvalifikacioni olimpijski turnir, izjavila je da reprezentacija ima velike šanse da izbori plasman na OI u Tokiju sledeće godine.\nŽrebom u Ženevi, izabranice Marine Maljković na kvalifkacionom turniru u Beogradu igraće protiv Sjedinjenih Američkih Država, Nigerije i Mozambika.\n- Pratila sam žreb i nestrpljivo čekala da saznam ko će biti sa nama u grupi. Iako je Amerika najjači protivnik, pomalo mi je drago da su sa nama u grupi, jer to znači da će naši ljudi imati priliku da gledaju najbolje košarkašice na svetu uživo. Afričke ekipe ne poznajem baš najbolje da bih sada komentarisala, ali nadam se i verujem da su nam velike šanse da ostvarimo prolaz na Olimpijske igre - rekla je Dabovićeva.\nIz grupe u kojoj se nalaze srpske košarkašice vizu za Tokio izboriće dve najbolje selekcije, ne računajući SAD, koje su kao svetski šampioni već obezbedile nastup na olimpijskom turniru.\n- Utakmica protiv Mozambika će biti naša velika šansa za prolaz, koju ćemo, nadam se i iskoristiti. Mislim da ćemo se najviše koncentrisati na taj meč i pobedu - zaključila je Ana.\nKvalifikacioni turnir je na programu od 6. do 9. februara sledeće godine, a Srbija će biti domaćin u dvorani „Aleksandar Nikolić“.\nNevena Jovanović: Srećna sam što sam deo ovog tima, biće teško leto\nAna Joković: U 2021. očekujem bar jednu medalju košarkašica\nFIBA diskvalifikovala Albaniju, Srbija i zvanično na EP\nKošarkašice Srbije osme na svetu, a pete u Evropi\nŽeljko Pavlović · 27 novembar, 2019 22:47\nDjeneral Draza · 27 novembar, 2019 22:50\nNisam bas dobro upoznat sa sistemom, ali kakav je to cirkus da SAD igraju kvalifikacije a vec se plasirali. Zaista vecu glupost nisam odavno cuo.


NUNS: SPC hitno da obrazloži odluku o sprečavanju TV N1 da izveštava\nBeta 4. januara 2021. 19:00\nNezavisno udruženje novinara Srbije (NUNS) zatražilo je danas da vrh Srpske pravoslavne crkve (SPC) hitno obrazloži odluku Eparhije bačke koja nije dozvolila ekipi TV N1 da izveštava sa parastosa povodom 79. godišnjice racije u Bačkoj, u crkvi Svetog Bogojavljenja Gospodnjeg u Srbobranu.\nNUNS je u saopštenju pozvao SPC i da osudi diskriminaciju kojoj su bili izloženi reporteri TV N1, i ocenio da niko u Srbiji, pa ni SPC kao deo društva, nema pravo da na takav način diskriminiše pojedine medije i sprečava slobodu informisanja.\nOvakvim ponašanjem direktno je prekršen Zakon o javnom informisanju i medijima, o zabrani neposredne i posredne diskriminacije urednika medija, novinara i drugih u oblasti javnog informisanja, naročito prema njihovoj političkoj opredeljenosti i uverenju ili drugom ličnom svojstvu, naveo je NUNS.\n„NUNS takodje osudjuje i postupak predsednika Skupštine Vojvodine Ištvana Pastora i predsednika Pokrajinske vlade Igora Mirovića koji su, iako im je bilo ukazano da ekipi N1 nije omogućen pristup, ignorisali ceo slučaj“, navodi NUNS.\nNovinarima televizije N1 nije danas bilo dozvoljeno da udju u portu crkve gde je služen parastos stradalima u raciji u Bačkoj kada su 1942. godine madjarski fašisti ubili oko 4.500 Srba, Jevreja i Roma.\nHitna pomoć: Mirna noć u Beogradu, bez saobraćajnih udesa


Tramp smanjuje najviše poreske stope sa 39,5 na 35 odsto – The PRESTIGE\nEkonomija 27.04.2017. donald trump, poreska stopa, SAD\nAmerički predsjednik Donald Tramp želi da uprosti lični poreski kod u SAD tako što će smanjiti poreske stope i eliminisati neoporezovani dio prihoda za bogatije Amerikance\nTrampov ekonomski savjetnik Geri Kon (Gary Cohn) rekao je da plan podrazumijeva smanjenje najviše poreske stope na prihod sa 39,6 odsto na 35 odsto, kao i smanjenje broja stopa oporezivanja sa sedam na tri. Prema planu, nove poreske stope iznosiće 10 odsto, 25 odsto i 35 odsto.\nPlan je da se neoporezovani dio zarade udvostruči na 24.000 dolara za bračne parove, a da se na postojećem nivou zadrže odbici za humanitarna davanja i za plaćanja kamate na hipotekarni kredit.\nIznosi neoporezovanog dijela zarade Amerikanaca s velikim prihodima u svim ostalim slučajevima bili bi smanjeni, uključujući odbitke za plaćanje poreza na nivou saveznih država i na lokalnom nivou i za plaćanje poreza na imovinu.\nRađa se najveća svjetska kompanija za dostavu hrane izvan Kine


Google počinje sa prikazivanjem licenci za slike - IT RešenjaIT Rešenja\nYou Are Here: Home » W W W » Google počinje sa prikazivanjem licenci za slike\nAutor: Nebojša Rašković Datum: 01. 09. 2020. Rubrika: W W W | komentar : 0\nTokom godina, Google je primetio da kreatori sadržaja često dolaze na Google Images i pretražuju slike koje potencijalno mogu da koriste u svojim projektima. Sada je došlo vreme da sam Google olakša pretragu ovakvih slika, i doda oznaku “Licensable” uz fotografiju ako za nju postoje informacije o licenciranju od strane autora.\nKonačno brže do besplatnih slika\nAko pored slike postoji nova oznaka “Licensable”, dobićete link do detalja o licenciranju – da li je pod Creative Commons, da li se može besplatno koristiti u komercijalne svrhe, ili ima komercijalnu licencu. Pogled izbliza će vam pokazati autorska prava i samog autora. Sa druge strane, ako izdavač fotografije pruži Google-u informacije o tome kako kupiti fotografiju za komercijalnu upotrebu, dobićete link i do web stranice gde to možete i učiniti.\nBudući da prelistavanje gomile slika može biti zamorno, Google je uveo i mogućnost filtriranja na osnovu informacija o licenciranju. Ako slike želite da iskoristite samo u okviru Creative Commons, u padajućem meniju samo izaberite CC opciju u okviru korisničkih prava. Kako bi se sve ovo realizovalo u praksi, Alphabetov glavni servis Google je sarađivao sa Getty Images, i drugim poznatim servisima za slike.\nU današnje vreme izuzetno je važno da vodimo računa o preuzimanju tuđeg sadržaja, kako ne bi došlo do kršenja autorskih prava. Zbog sve veće upotrebe fotografija u komercijalne svrhe, Google je uveo neke nove opcije i načine pretraga kako bi korisnik bio siguran da ne koristi neku fotografiju koja je unapred zaštićena i za nju postoji licenca koja mora da se plati kako bi se upotrebila javno.


VRH RS ČESTITAO 8. MART: Žene stub porodice i cijelog društva, njihova uloga neprocjenjiva | Banjaluka.net\nCvijanović: Pokrenuti mnogi pozitivni procesi\nPredsjednik Republike Srpske Željka Cvijanović u čestitki svim ženama povodom 8. marta – Međunarodnog dana žena ukazala je na potrebu unapređenja ukupnog položaja žena, te jačanje njene ekonomske, političke i društvene nezavisnosti.\nPovodom 8. marta – Međunarodnog dana žena upućujem vam najsrdačnije čestitke, a vama i vašim porodicama želim puno zdravlja, sreće i uspjeha. Svaki dan, a posebno na ovaj međunarodni praznik, važno je ukazati na potrebu unapređenja ukupnog položaja žena, jačanje njene ekonomske, političke i društvene nezavisnosti, s ciljem izgradnje boljeg i humanijeg društva, društva jednakosti i jednakih prava za sve – navela je Cvijanovićeva u čestitki.\nOna je dodala da žene u Republici Srpskoj, kao stub porodice, društva, institucija, predstavljaju veliku snagu i potencijal za razvoj u svim sferama, obavljaju brojne odgovorne profesionalne funkcije, a zahvaljujući njihovim inicijativama, pokrenuti su mnogi pozitivni procesi.\n– Koristim priliku da izrazim zahvalnost i odam priznanje svim našim hrabrim ženama koje u borbi protiv pandemije virusa korona nose dvostruki teret i odgovornost. S jedne strane obavljaju poslove u dodatno otežanim uslovima i pod zdravstvenim rizikom, a s druge, nose brojne obaveze na očuvanju porodice i brige o domaćinstvu – istakla je Cvijanovićeva.\nPrema njenim riječima, kao istinskim promoterima ukupnih društvenih i porodičnih vrijednosti, trajni zadatak institucija i društva u cjelini ostaje unapređenje ekonomskog i socijalnog položaja žena, njihovo osnaživanje, bolja zastupljenost i vidljivost.\nVišković: Nastavak podrške unapređenju prava\nPremijer Republike Srpske Radovan Višković uputio je čestitku svim ženama povodom 8. marta – Međunarodnog dana žena.\nNaglasio je da će Vlada nastaviti da podržava i učestvuje u svim aktivnostima koje podrazumijevaju unapređenje prava žena i uklanjanje svakog vida diskriminacije.\n– U ime Vlade Republike Srpske, i u svoje ima, svim ženama upućujem najiskrenije čestitke povodom 8. marta – Međunarodnog dana žena – naveo je Višković u čestitki.\nVišković je naglasio da su razumijevanje i odgovornost žena, kako prema poslovima koje obavljaju, tako i prema porodicama, samo neke od osobina koje su vrijedne svakodnevnog divljenja i zahvalnosti.


Beta 12. aprila 2018. 18:00\nJevreji ne očekuju pravdu od Evrope koja želi da zaboravi holokaust, da ga oprosti sebi i porekne, rekao je predsednik Izraela Ruven Rivlin danas u nekadašnjem nemačkom logoru Aušvic Birkenau posle „Marša živih“, na izraelski Dan sećanja na žrtve holokausta.\n„Stojimo danas ovde da s ovog mesta vidimo da ne postoji nešto takvo kao pravda. Na ovo mesto gde je položen pepeo naše braće i sestara u zemlju, pravda nikada neće doći. Ne očekujemo pravdu u Evropi koja želi suviše brzo da zaboravi, oprosti, liši se sećanja, porekne, uništi“, kazao je Rivlin kraj ruševina gasnih komora, na svečanosti odavanja pošte žrtvama holokausta, pred Spomenikom žrtvama Aušvica.\nIzraelski predsednik je zajedno s poljskim predsednikom Andžejom Dudom predvodio nemi pohod skoro 12.000 mladih Jevreja i njihovih poljskih vršnjaka tri kilometra dugom „Stazom smrti“ – od ciničnog nacističkog napisa „Rad oslobadja“ na kapiji Aušvica, do Spomenika žrtvama, i gasnih komora.\nRivlin je rekao da su mnogi Poljaci tokom Drugog svetskog rata izlagali riziku svoj i živote bližnjih samo da spasu Jevreje od Nemaca.\n„Oni će ostati zapamćeni i poštovani. Svako od njih pojedinačno. Da. Nemci su izgradili logore, ali naši ljudi nisu ubijani samo u logorima. Pripadnike našeg naroda izdali su oni pored kojih su živeli u Francuskoj, Belgiji, ubijali su ih Ukrajinci, Litvanci, ali takodje i Poljaci. Suviše mnogo žitelja Istočne i Zapadne Evrope kralo je jevrejsku imovinu, okupiralo jevrejske kuće, prodavalo svoje jevrejske susede“, kazao je Rivlin.\nObraćajući se poljskom predsedniku, Rivlin je apelovao da saradjuju da se tako nešto više nikada ne bi ponovilo.\n„Stanovnici Poljske su ubijani u tom ratu. Svaki narod ima pravo na svoju istoriju i da se digne iz njenih ruševina. Poljska mora da račun ispostavi svojoj savesti. Nijedan zakon ne može da sakrije krv, nikakav interes ne može da sakrije antisemitizam“, rekao je Rivlin povodom novog poljskog zakona koji kaznom od tri godine zatvora može da se kazni pripisivanje odgovornosti Poljskoj i Poljacima kao narodu, za zločine nacističke Nemačke na okupiranoj poljskoj teritoriji tokom Drugog svetskog rata.\nPredsednik Poljske rekao je da su Poljaci i Jevreji pre 80 godina zajedno gradili medjuratnu Poljsku, a da je Aušvic postao simbol antisemitizma, ekstremizma i rasizma tek kada je Hitlerova Nemačka napala Poljsku.\n„Suživot dva naroda prekinuli su Nemci koji su uveli svoje okrutne zakone. Ubijali su Jevreje, u logorima, a pomoć njima su kažnjavali smrću. Uprkos tome, Poljaci su spasavali svoju jevrejsku braću i stvarali institucionalizovan sistem pomoći. Vitold Pilecki ili Jan Karski preneli su informacije o logorima smrti. Svet je nažalost ostao gluv na apele poljske vlade (u emigraciji) da se pomogne Jevrejima“, rekao je Duda.\n„Marš živih“ organizuje Izrael, u saradnji s poljskim vlastima, na Jom Ha-Šoa od 1988. godine kao susret jevrejskih djaka i studenata iz Izraela i drugih zemalja s preživelim logorašima. Mladi Jevreji zajedno s poljskim vršnjacima obilaze tih dana koncentracione logore koje su Hitlerovi nacisti podigli u okupiranoj Poljskoj.\nU znak poštovanja prema šest miliona Jevreja stradalih u holokaustu, mladi u „Maršu živih“ u nemoj povorci, zajedno s nekima od preživelih logoraša, ponekad i s visokim zvaničnicima Izraela i Poljske, svake godine prelaze ćutke „Stazu smrti“ od ulaza u Aušvic do gasnih komora u delu nekadašnjeg logora Birkenau.


Fudbaleri Crvene zvezde su ove sezone bili bez premca u šampionatu, osvojili su titulu tri kola pre kraja, a proslavljaju je ove subote. Napravljena je fešta tokom dodele pehara, a jednako dobru atmosferu "delije" su napravile i neposredno pre početka meča protiv Voždovca.\nNaime, navijači crveno-belih su želeli da se ljubimcima zahvale na uspešnoj sezoni, a to su uradili koreografijom napravljenom od crvenih i belih balona, dok se u centru severne tribine nalazio grb Crvene zvezde.\nOvom meču je prisustvovalo oko 35.000 navijača, a oni najvatreniji su napravili i bakljadu, zbog čega je utakmica kasnila 13 minuta. Na taj način je dodatno najavljeno slavlje, koje će se sa tribina preneti na gradske ulice.


Sastanak ministra pravde i predstavnika opštine: Ponovo dolazi sud u Bečej?\nMedijima je saopšteno da je ministar pravde i državne uprave Nikola Selaković 10. oktobra održao sastanak sa predsednikom opštine Bečej Vukom Radojevićem i njegovom zamenicom Tamarom Ivanišević.\nTema je bila da se Bečeju omogući osnivanje Osnovnog suda i Osnovnog javnog tužilaštva.\nSaopšteno je da je ministar pravde dao čvrsta uverenja da će u predlogu zakona, koji je u pripremi, biti predviđeno osnivanje Osnovnog suda i Osnovnog javnog tužilaštva za opštine Bečej i Novi Bečej, sa sedištem u Bečeju.\nPrema rečima zamenice predsednika opštine Bečej, Tamare Ivanišević, to bi bilo vrlo značajno za građane Bečeja, kako zbog ekonomičnosti, tako i zbog poboljšanja ažurnosti i efikasnosti sudskih postupaka.\nOpštine Bečej i Srbobran: Sporazum o zaštiti Beljanske bare\nIz PIK-a „Bečej“ u stečaju: Otkazi za više od 100 radnika\nRevizija Strategije održivog razvoja opštine Bečej: Strategija do kraja godine\nViše iz ove kategorije « „Druga šansa“ drugi put u Bečeju: Školuje se 60 odraslih\tŠetnja za slobodu u Novom Sadu: NO PASARAN fašizmu! »


DR JASMINA KNEŽEVIĆ, BEL MEDIC: Dva sektora zdravstva razdvojena na štetu pacijenata - Nira Press\nPočetna » DR JASMINA KNEŽEVIĆ, BEL MEDIC: Dva sektora zdravstva razdvojena na štetu pacijenata\nU gotovo svim zemljama sveta, pa i u našem okruženju, privatni i državni sektor deluju kao jedan sistem medicinske zaštite. U Srbiji, nažalost, pacijent koji se opredeli za usluge privatnih ustanova, svoje lečenje plaća dvostruko: prvo kroz doprinose za državno osiguranje, a posle novčanik otvara i za privatnika\nU Beogradu je sredinom maja održana konferencija “Lideri u zdravstvu” na kojoj su predstavnici najuglednijih zdravstvenih ustanova sveta govorili o međunarodnim trendovima i izazovima zdravstvenog menadžmenta. Direktor čuvene američke klinike Mejo, predsednik borda grupe Vodeće švajcarske bolnice, generalni direktor Coxa bolnice za ortopedsku hirurgiju iz Finske, rukovodioci bolnice iz Čikaga ukazali su na nove tokove upravljanja kvalitetom, troškovima i ljudskim resursima u zdravstvenim ustanovama, ali i o liderstvu u ovoj važnoj oblasti života u kojoj svaki čovek, ranije ili kasnije, zatraži pomoć.\nSvoje utiske sa ovog skupa i paralelu koja poredi zdravstvo u svetu i u Srbiji, za naš časopis iznela je dr Jasmina Knežević, direktorka i suvlasnica Bel Medic klinike u Beogradu. Njena prva impresija jeste da je dobar i efikasan zdravstveni sistem obavezno integrisao usluge i privatnih i državnih institucija, bolnica, klinika, domova zdravlja, bez obzira u kojoj proporciji. Dok, na primer, u SAD oko 90 procenata medicinskih usluga pruža privatni sektor, a u Evropi ta srazmera je pola-pola, efekti sinergije ova dva sistema su evidentno dobri, deluju kao celina i rade jedni za druge, na nedvosmislenu korist pacijenata.


Psihologija i medicina najtraženije među budućim studentima | Happy BSC portal\nPored konstantno velikog interesovanja za IT, ove godine primetno je veće interesovanje maturanata za studije psihologije, a kao i prethodnih godina u samom vrhu na listi želja budućih studenata su medicina, stomatologija i farmacija.\nPrimetan je nastavak pada interesovanja za studije prava i ekonomije, pokazala je analiza sajta NajStudent.\nU kolikoj meri ponuda radnih mesta i trendovi na tržištu rada prate interesovanje budućih brocoša, sajt NajStudent.com je analizirao kroz podatke o ponudi poslova sa sajta Poslovi.Infostud.com\nPosmatrajući smer psihologija na svim fakultetima u Srbiji, vidljivo je da je na ukupno 328 mesta konkurisalo ukupno 1.371 maturanata, odnosno više od četiri na jedno slobodno mesto.\nOvaj odnos je i najvidljiviji na Filozofskom fakultetu u Beogradu gde je skoro šet i po maturanata konkurisalo na jedno mesto, kao i na Univerzitetu u Kragujevcu, gde se više od pet kandidata nadmetalo za indeks na ovom smeru.\na drugom mestu po interesovanju je medicina, koju prate i ostale srodne nauke.\nNa ukupno 983 slobodna mesta na smerovima za medicinu konkurisalo je 2.306 budućih studenata, a slične brojke su i na stomatologiji i farmaciji, gde je takođe na slobodna mesta konkurisalo više od dva kandidata.\nZa medicinske nauke, iako je ovo više godina unazad najtraženija oblast za studiranje, ponuda posla na sajtu Poslovi.infostud.com nije u skladu sa interesovanjem maturanata.\nTek oko četiri odsto oglasa su bili namenjeni farmaceutima i stomatolozima, dok za medicinu kao primarnu oblast nije bilo oglasa, dok je među budućim studentima velliko interesovanje za ove studije (samo na medicini 2.300 kandidata, farmacija 1.363, stomatologija 1.251).\nUkoliko se uzmu u obzir fakulteti gde je IT primarna oblast, ove školske godine bilo je preko 5.000 slobodnih mesta, gde je konkurisalo više od 8.000 maturanata.\nNajveća zaintesovanost je kao i prethodnih godina bila na Fakultetu organizacionih nauka, gde je na 820 mesta bilo 2.157 prijavljenih, kao i na smeru Informatika na Matematičkom fakultetu gde se tri kandidata takmičilo za jedno slobodno mesto.\nNa ETF-u je bila standardna zainteresovanost, odnosno 1.082 kandidata je konkurisalo za 720 mesta.\nTakođe, na smeru Softversko inženjerstvo na Fakultetu tehničkih nauka u Novom Sadu, bilo je 383 zainteresovana na 80 mesta (ukupno 2.920 prijavljenih na 2.684 mesta).\nGeneralni zaključak je da je na svim IT smerovima bio veći broj kandidata od broja slobodnih mesta (FTN Novi Sad, Elektronski fakultet Niš, Mašinski fakultet Beograd, PMF Novi Sad I PMF Niš, Fakultet inženjerskih nauka u Kragujevcu kao i FTN u Čačku).\nSve više maturanata bi takođe na jezike, kao i na arhitekturu i građevinarstvo.\nOsim psihologije, medicine i IT smerova, primetno je i veliko interesovanje i za studije engleskog jezika, kao i nemačkog, pošto je na svako slobodno mesto konkurisalo više od jednog i po studenta. Izdvajaju se i arhitektura i građevinarstvo, gde je primetan porast prijava na svim univerzitetima u Srbiji.\nVeće interesovanje u odnosu na broj slobodnih mesta vidljiv je i na mašinstvu, političkim naukama, hemiji, biologiji, geografiji, smerovima za socijalni rad, žurnalistici, i pedagogiji (na svim univerzitetima).\nKad su u pitanju oglasi za posao u ovim oblastima, pet odsto oglasa u prethodnih godinu dana je bilo vezano za mašinstvo, četiri odsto za građevinu, skoro tri odsto za elektrotehniku, oko dva procenta za pedagoške nauke, a 1,28 odsto za arhitekturu.\nVeliki broj oglasa je namenjen ekonomistima, kao i srodnim poslovima, a ove godine velika zainteresovanost bila je samo na Ekonomskom fakultetu u Beogradu, dok je na ostalim ekonomskim fakultetima bila manja zainteresovanost od broja slobodnih mesta. Takođe, veliki broj konkursa je vezan za trgovinu i prodaju, a u ovim oblastima bi se svakako mogli pronaći studenti ekonomskih fakulteta.\nKad je pravo u pitanju, u prethodnoj godini svega 2,5 osto oglasa je bilo raspisano iz ove oblasti, a primetan je pad u interesovanju maturanata, budući da će tek 75 odsto slobodnih mesta na pravnim fakultetima biti popunjeno u junskom roku.\nSajt NajStudent.com je prikupio podatke o prvom upisnom roku na državnim fakultetima u Srbiji pa je vidljivo da je na 33.937 slobodnih mesta konkurisalo 35.093 budućih studenata.\nSa druge strane, na sajtu Poslovi.Infostud u proteklih godinu dana bilo je ukupno 26.814 oglasa za visokokvalifikovanu radnu snagu, odnosno konkursa gde je kao uslov navedeno visoko ili više obrazovanje.\nSudeći prema željama maturanata glavni kriterijum prilikom izbora jeste mogućnost zapošljavanja.\nEvidentno je da budući bruocoši redovno prate trendove na tržištu rada, kako je bilo i prethodnih godina.\nIzuzetak su studije medicine i ostalih medicinskih nauka, koje su se uvek dobro kotirale među budućim studentima, bez obzira što ponuda poslova iz ovih oblasti ne prati interesovanje za njih, navodi se u saopštenju.\nNeki od razloga, kako se dodaje, mogu da budu što maturanti vide mogućnost zapošljavanja u inoštranstvu, kao i u državnim ustanovama koje konkurse za zapošljavanje raspisuju na druge načine.


Dejana Bačko: Samo je nebo čovekova granica - "Šta ne mogu rukama, mogu nogama"\nNaslovna Društvo Intervju Dejana Bačko: Samo je nebo čovekova granica – „Šta ne mogu rukama,...\nDejana Bačko: Samo je nebo čovekova granica – „Šta ne mogu rukama, mogu nogama“\nBačkopalančanka Dejana Bačko (25), članica Tekvondo kluba „Gitros“ iz Novog Sada, osvojila je zlatnu medalju na Svetskom paratekvondo prvenstvu u Antaliji u Turskoj na kome je učestovalo 400 takmičara iz 69 zemalja. Ali ova neverovatna devojka ume još mnogo toga – ona fenomenalno slika, zbog čega je i upisala Akademiju umetnosti, ima i brojne hobije, a moto kojim to sve postiže glasi: Nikad ne govorim „ne znam“.\nFOTO: PRIVATNA ARHIVA Ponosni: Dejana na pobedničkom postolju\n– Ovo je jedno divno iskustvo i ponosna sam na sebe, a verujem i Srbija jer sam dokazala ovaj put da sam broj jedan u svetu i naravno broj jedan i u Evropi – podsetila je Dejana koja je titulu evropskog prvaka osvojila pre tri godine.\n– Naravno zahvaljujem se mom treneru Aleksandru Andreevskom i klubu „Gitros“. Ova medalja je za mog trenera koji je sav svoj trud uložio u mene i verovao – poručila je Dejana.\nAleksandar Andreevski kaže da je posle dugo godina trenerskog posla, Dejaninim uspehom ostvario san o kojem sigurno mašta svaki trener koji je u sportu.\n– Osećanja su prejaka i ne popuštaju me. Naglašavam da je učešće na takmičenju uzelo 400 takmičara iz 69 zemalja što pokazuje značaj postignutog rezultata koji nije došao sam po sebi već je produkt dugoročnog planiranja i u njemu je učestvovao kompletan trenerski kadar Tekvondo kluba „Gitros“. Uz našu Dejanu želim da naglasim i uspeh ostalih članova para tekvondo reprezentacije Srbije koji nas sve zajedno u zadnjih par godina čini jednom od najuspešniji zemalja u svetu – istakao je Andreevski.\nPodsetimo, već smo pisali o Dejani Bačko kao studentkinji Akademije umetnosti u Novom Sadu i članici Udruženja umetnika koji slikaju ustima i nogama.\n„Devojka sa krilima“ kako je često nazivaju, naslikala je nogama više od 500 radova i do sada je izlagala u našoj zemlji, ali i u Sarajevu, Banjaluci, Mrkonjić Gradu, Zagrebu, Makedoniji…\nOsim što je veliki talenat za slikanje i crtanje, ova devojka ume da pliva, voli da igra fudbal sa“svojom ekipom“, da kuva.\n„Šta ne mogu rukama, mogu nogama“\n– Nikad ne kažem „ne znam“ – ispričala je ranije za naš list ova vedra devojka, koja je sa pet godina počela da slika.\nDejana za štafelajem (FOTO: ZORAN LONČAREVIĆ / RAS SRBIJA)\n– Što ne mogu rukama, mogu nogama. Sa pet godina majka Sandra je primetila da me zanimaju slikovnice i tako sam počela. U osnovnoj školi su mi pomagali profesori, pohađala sam školu crtanja i nastavila do Akademije – priča Dejana kojoj osmeh ne silazi sa lica.\nDejana na treningu (FOTO: NENAD MIHAJLOVIĆ / RAS SRBIJA)\nSvetskom paratekvondo prvenstvo\nPrethodni tekstBorimo se za lepši život na selu\nSledeći tekstPokrajina objavila 4 konkursa za podsticaje u poljoprivredi


U K. Mitrovici novi izbori zbog raskida koalicije?\nNakon raskida koalicije SRS, DSS i Nove Srbije u petak, danas je održana sednica SO Kosovska Mitrovica. Sednici Skupštine opštine nisu prisustvovali odbornici DSS-a i Nove Srbije osim odbornika Nebojše Jovića. Odbornici DS-a i Srpske radikalne stranke nisu mogli da preciziraju da će zbog raskida koalcije doći do novih izbora. Član glavnog obora DS-a u Kosovskoj Mitrovici, Dragiša Đoković, kazao je za Kontakt plus da očekuje od predsednika opštine i Skupštine opštine da obaveste resorno ministrarstvo o tome da li u K. Mitrovici ima koalicije ili nema. On je istakao je da čelnici vladajućih stranaka treba da podnesu ostavke. “Ako se raskida koalcijja, napuštaju se sve funkcije koje vam pripadaju po koalicionom dogovoru, odnosno sporazumu”, rekao je Đoković. Šef poslaničke grupe SRS-a, Nenad Topličević, nije mogao da precizira da li će se ići na nove izbore. “Videćemo da li će uopšte više biti koalcijia i da li će se ići na nove izbore”, kazao je Topličević. On je naglasio da je neizvesno kako će u buduće opština funkcionisati ali da se u narednih sedam dana to mora razrešiti. Nakon lokalnih izbora na Kosovu i Metohiji, koji su održani 11. maja 2008. godine, u Kosovskoj Mitrovici 11 mandata osvojila je Srpska radikalna stranka, devet mandata koalicija DSS-Nova Srbija, šest mandata DS, Grupa građana za Kosovsku Mitrovicu dva i SPS jedan mandat.


UNMIK protiv paralelnih vlasti\nHua Djiang, sef UNMIKovog odeljenja za informisanje, kaze kako ne moze da komentarise odluku Zajednice srpskih opstina jer UNMIK o tome nije zvanicno upoznat. S druge strane Djiang istice da je opsti stav medjunarodne administracije prema paralelnim strukturama jasan:\n“Nas stav je da ne podrzavamo paralelne strukture”, kaze predstavnica UNMIKa, navodeci da se ova izjava ne odnosi na odluku Zajednice srpskih opstina.\nMilan Ivanovic, zvanicnik Zajednice srpskih opstina, kaze da su clanovi tog tela shvatili da je situacija veoma teska i da postoji potreba za boljom organizacijom srpske zajednice:\n“Mislim da cemo u narednom periodu prici formiranju odgovarajucih organizacionih tela, odbora koji ce se baviti raznim pitanjima, obrazovanja, zdravstva, lokalne samouprave, i svim drugim sto je od znacaja za organizovanje normalnog zivota srpske zajednice. I svakako da ce rad tih izvrsnih organa, odnosno rad cele zajednice, zavisiti i od privremenih institucija, od ponasanja UNMIK administracije”.\nArdian Djini, politicki savetnik premijera Ramusa Haradinaja, kaze da vlada namerava da se priblizi Srbima:\n“Stav premijera i vlade jeste da treba da se priblizimo Srbima da oni postanu deo postojecih legalnih struktura, i u tome nam je potrebna saradnja sa medjunarodnom zajednicom posebno sa UNMIKom. Ucinicemo da Srbi imaju svoje strukture samouprave ali u okviru legitimnih kosovskih institucija”, kaze Djini isticuci da vlada za tako nesto ima strategiju, koja se zasniva na ispunjenju standarda i sprovodjenju konkretnih planova.\nMilan Ivanovic, lider Srpskog nacionalnog veca severnog Kosova, naglasava da srpski organi vlasti nisu paralelne strukture, jer su odbornici koji cine Zajednicu srpskih opstina, legalno izabrani na lokalnim izborima, koje je organizovao UNMIK:\n“Mi smo jedini legitimni predstavnici srpskog naroda na ovim prostorima. Ako gospodin Petersen vise voli da razgovara sa onima koji su dobili 0,3 procenta na ovim izborima, znaci par stotine srpskih glasova, svakako da takav stav ne moze imati ni moralni ni politicku podlogu ni legitimitet, niti ljudi koji to zastupaju mogu imati bilo kakav kredibilitet”.\nPredstavnica UNMIKa, Hua Djiang, kaze da je decentralizacija vlasti resenje ovog problema:\n“Najbolji nacin da se ovaj problem resi jeste da se nastave napori u pravcu decentralizacije vlasti”, kaze Hua Djiang.


Ženska odbojka u fokusu nakon reprize Evropskog zlata u Turskoj - Ženski odbojkaški klub Partizan\nŽenska odbojka u fokusu nakon reprize Evropskog zlata u Turskoj\nObjavljeno 10 09 septembar - Vesti\nOdbojkaška reprezentacija Srbije odbranila je tutulu evropskog šampiona!\nGosti emisije Oko: Željko Tanasković, nekadašnji reprezentativac, Mirjana Musulin, trener odbojkašica „Železničara“ iz Lajkovca i Miloš Krivokapić, sportski komentator RTS-a.\nU dramatičnom finalnom meču, na domaćem terenu, ponovo je savladana ekipa Turske. Odbojkašice Srbije tako su potvrdile dominaciju na evropskoj sceni. Lavovska borba i čelični živci srpskih reprezentativki bitno su uticali na ishod meča. A koliko je peti set bio presudan? Da li je odlučujući korak do pobede bio taktički potez u petom setu? Koliko je očigledna „ruka selektora“? Da li su tri zlatne medalje odbojkašica (dve evropske i jedna svetska) potvrda da se može govoriti o srpskoj školi odbojke? Koliko uspesi odbojkašica mogu biti podsticaj za generacije koje dolaze?\nKoliko je važno ulaganje u odbojkaški sport u emisiji Novo Jutro na RTV Pink objasnio je predsednik odbojkaškog saveza Srbije Zoran Gajić.\nPredsednik odbojkaškog saveza Srbije se posebno zahvaljuje klubu Partizan i gospodinu Željku Tanaskoviću čija je vizija i upornost, a može se slobodno reći i hrabrost omogućila da se u srcu Beograda obezbedi jedno mesto, jedan centar u kome su svi dobrodošli i gde su izvanredne mogućnosti za treniranje. Zahvaljujući njegovom projektu hala Impuls po prvi put u istoriji odbojkaškog sporta i muška i ženska reprezentacija Srbije imale su i imaju priliku da se pripremaju na podlozi na kojoj se i takmiče za sam vrh evropske i svetske odbojkaške lige.


OSVRT U PROŠLOST, ZALOG ZA BUDUĆNOST - Glas Podrinja\nSEDMACI OŠ JEVREM OBRENOVIĆ ODRŽALI ISTORIJSKI ČAS NA OTVORENOM\nOSVRT U PROŠLOST, ZALOG ZA BUDUĆNOST\nU susret Jevremovim danima, a povodom dva veka od dolaska Jevrema Obrenovića u Šabac, na rođendan ovog najznamenitijeg Šapčanina ne po rođenju već po zaslugama, učenici škole koja sa ponosom od 2008. godine nosi njegove ime prošlog petka dali su svoj mali doprinos u podsećanju na Jevremovo zlatno doba.\n- Iako po planu i programu još uvek iz istorije nismo učili o periodu vladavine Obrenovića potrudili smo se da naučimo i saznamo šta je Jevrem Obrenović po dolasku u Šabac na mesto obor-kneza Šabačke nahije učinio za naš grad. Želeli smo da naša saznanja podelimo i sa sugrađanima koji su imali priliku da čuju ne samo o Jevremovim zaslugama već i o njegovom konaku koji je bio najlepši u tadašnjoj Srbiji, novinama koje je uveo, o njegovoj ćerki Anki i ženi Tomaniji, o potomcima, poslednjim srpskim kraljevima iz dinastije Obrenovića, unuku Milanu i praunuku Aleksandru - rekla je Milica Marković, učenica VII4.\nIspred zgrade današnje Gradske uprave, mestu gde je nekada bio nadaleko čuveni Jevremov konak, u Gospodar Jevremovoj ulici, sedmaci uz podršku par osmaka, u razgovoru sa sugrađanima podsetili su sve na kako su sami istakli velikog čoveka i Šapčanina po neumornom radu i ljubavi koju je iskazao prema ovom gradu.\n- Deca vole ovakve časove. Ovo je takođe čas istorije ali u gradu, u kontaktu sa odraslima. Ovo im je jedno dragoceno, zanimljivo iskustvo jer se nalaze u ulozi edukatora. Uče da komuniciraju sa starijima, da pokazuju šta su naučili. Nalaze se u situaciji koja im zaista prija - istakla je prof. istorije Jelena Jevrić.\nPriliku da nešto više čuju na ovu temu imaće u narednom periodu i učenici OŠ Laza K. Lazarević kojima će Jevremovci održati ogledni čas iz istorije.


Pocinje deciji festival folklora "Licidersko srce" [Arhiva] - Radio Delta Forum\nRadio Delta Forum > KUTAK ZA OPUSTANJE > Aktuelnosti > Pocinje deciji festival folklora "Licidersko srce"\nView Full Version : Pocinje deciji festival folklora "Licidersko srce"\nPočinje dečiji festival folklora "Licidersko srce"\nUŽICE - Osmi međunarodni dečiji festival folklora "Licidersko srce", počinje večeras u Užicu na kome će učestvovati osam dečijih ansambala iz inostranstva, 13 iz Srbije, od kojih je devet sa područja Zlatiborskog okruga.\n"Zahvaljujem se idejnim tvorcima i organizatorima festivala koji iz godine u godinu okuplja mlade iz celog sveta, udruženju građana Era. NJihov entuzijazam i kreativnost su doprineli u najvećoj meri da festival traje i postane respektabilna kulturna manifestacija ne samo na ovim našim prostorima već svuda gde se folklor prepoznaje kao deo kulturnog i nacionalnog identiteta", rekao je gradonačelnik Užica Tihomir Petković na prijemu za učesnike manifestacije.\nPrema njegovim rečima, grad Užice je svim srcem uz "Licidersko srce", dodajući da je obaveza lokalne vlasti da snažno podržava manifestacije koje spajaju ljude, prvenstveno mlade, sa ciljem da razmene iskustva i šire prijateljstva među narodima.\n"Svaka prilika da se upoznate sa istorijom, kulturnim nasleđem i tradicijom drugih naroda je korak ka boljim razumevanju, stvaranju i jačanju prijateljskih veza. Iskoristite ove festivalske dane da uz pesmu i igru afirmišete zemlje iz kojih dolazite. Uživajte u mogućnosti da otkrijete bogatstvo folklornog i kulturnog nasleđa drugih zemalja", poručio je Petković.\nOn kaže da, kada su srca otvorena, brzo shvate da je suština u tome da različitosti treba da nas spajaju, a ne udaljavaju kao i sličnosti kojih i uvek i svuda ima, posebno kada je reč o muzici i igri.\nMeđunarodni festival dečijeg folklora "Licidersko srce" privlači pažnju publike širom regiona tako da će mnogi pored Užičana biti u prilici da i ove godine uživaju u nastupima dečijih ansambala koji su stigli iz različitih krajeva sveta.\n"Čuvajući i predstavljajući svoju tradiciju na najlepši mogući način govorimo jedinstvenom jezikom igre i pesme, brišemo sve granice i gradimo najlepše mostove prijateljstva među našom decom", rekla je predsednica udruženja građana "Era" Gordana Paunović.\nOna je učesnicima poželela da narednih pet dana uživaju u lepim događajima zbog kojih će ponovo poželeti da dođu u Užice.


MILANO - Četvrta najveća italijanska banka Banko popolare je saopštila danas da je postigla dogovor o prodaji svoje mađarske filijale domaćoj kreditnoj instituciji Magnet bank za pola miliona evra.\nItalijanska firma je stekla svoju mađarsku filijalu 2007. godine, a tamošnje tržište napušta kao prva italijanska banka. Banko popolare je navela u saopštenju da prodaja mađarske filijale neće uticati na njene fianansijske rezultate.\nNajveća italijanska komercijalna banka Inteza Sanpaolo je prošlog meseca najavila da će smanjiti svoje prisustvo u Mađarskoj, pošto su je gubici na tom tržištu u poslednjem prošlogodišnjem tromesečju, gurnuli u "crveno". Grupa Inteza Sanpaolo je situaciju u Mađarskog nazvala "noćnom morom" bankarstva, prenosi slovačka agencija SITA.\nMađarski premijer Viktor Orban je prošlog meseca rekao da u zemlji ima previše stranih banaka. Vlada će, prema njemu, izgraditi sistem državnog bankarstva sa ciljem da poboljša dostupnost kredita. Osnova tog sistema trebalo bi da bude mreža štedionica, čiji je vlasnik postala mađarska država kada je prošle godine otkupila udeo u banci Takarekbank.\nNajavljena izgradnja sistema bankarstva pod državnom kontrolom predstavlja najnoviju inicijativu mađarske vlade koja je u poslednje tri godine uznemirila investitore i međunarodne institucije.\nMeđu ostale kritikovane korake, spadaju najveći bankarski porez u Evropi i vanredno oporezivanje energetskih, maloprodajnih i telekomunikacijskih firmi.\nTagovi: Italija, Mađarska, bankarstvo


Prvi međunarodni viteški turnir u Novom Sadu – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nPrvi međunarodni viteški turnir u Novom Sadu\nNebojša Vladisavljević 29/11/2019 0\nNovi Sad – Udruženje građana „Beli Vitezovi“, iz Novog Sada, u subotu 30. novembra, sa početkom u 12 sati, u centru grada, u Katoličkoj porti, organizuje prvi međunarodni viteški turnir – „Zavet vitezova“ i vitešku srednjevekovnu akademiju kaligrafije i heraldike.\nDogovoreno je učešće vitezova iz Rumunije, Mađarske, Hrvatske i Srbije, koji će prvi put demonstrirati pravo viteško borenje u Novom Sadu, koje je u proceduri za dobijanje statusa olimpijskog sporta.\nKatolička porta će u subotu sa šatorima, izloženim viteškim rekvizitima, mačevima i oklopima za borilište, bacačima vatre, poligonom za streličarstvo, originalnim odorama iz serije Nemanjići… izgledati kao kulise za snimanje holivudskog filma o srednjem veku.\nManifestaciju će posetiti i deca iz osnovnih škola sa svojim roditeljima i drugim pratiocima.\nS obzirom na to da su generalni pokrovitelji ove manifestacije Grad Novi Sad – Uprava za privredu Grada Novog Sada i Autonomna Pokrajina Vojvodina – Sekretarijat za privredu i turizam APV, koji su prepoznali značaj ove manifestacije, organizatori očekuju da će „Zavet vitezova“ u budućnosti biti jedna od najatraktivnijih manifestacija Novog Sada i Vojvodine.\nRUSKA SBERBANKA HIPOTEKU NAD BLOKOM 6 : Vlada FBiH uzela 120 miliona, Elektroprivreda se zadužuje\nLegalizacija objekata je korak do trajnog rješenja problema stanovanja


Umesto ove kuće u ulici Braće Tatić: Planirana izgradnja gradskog parkinga, ovo su prvi detalji · gradski.online\nUmesto ove kuće u ulici Braće Tatić: Planirana izgradnja gradskog parkinga, ovo su prvi detalji\nKIKINDA- Sasvim je izvesno da će se na mestu ovog stambenog objekta, u delu ulice Braće Tatić, naredne godine, možda malo i kasnije, nalaziti gradski parking. Kapacitet budućeg parkinga u ovom trenutku nije poznat, ali je danas povučen prvi konkretan potez.\nOdbornici gradskog parlameta usvojili su rešenje o predlogu za eksproprijaciju nekretnine na parceli na kojoj se stambeni objekat nalazi. Šta to konkretno znači i kad bi umesto dobro poznate kuće na ovom mestu trebalo da bude izgrađen parking, pitali smo Milivoja Linjačkog, člana GV za komunalnu infrastrukturu:\n-Činjenica je da Kikindi nedostaju parkinzi, naročito u centru grada. Na pomolu je rešenje, a odluka odbornika prvi je korak. Svima je poznato da se ovaj stambeni objekat već decenijama unazad nalazi u lošem stanju. Manje više se i zna da na toj lokaciji zapravo ima više stanova i vlasnika. Ponudićemo im otkup ili stan na nekoj drugoj lokaciji. U tom slučaju, objekat bi se srušio i na toj parceli napravio parking- kaže Linjački i nastavlja:\n– Parking u centru grada zaista nam je potreban. U neposrednoj blizini nalazi se sedište Policijske uprave u Kikindi. Gradska kuća takođe je blizu, baš kao i poslovne banke, Osnovni sud, škole i gradski trg. Ne samo u vreme održavanja turističke manifestacije “Dani ludaje”, vozači imaju problem gde da se parkiraju.\nSmatramo da je ovo racionalno rešenje. Nakon okončanja formalnosti sa stanarima i izrade projektno-tehničke dokumentacije, uslediće i građevinski radovi. U ovom trenutku još uvek je rano da se govori kad će započeti radovi- zaključio je Linjački.\nPrethodnoNakon tragedije: Kamiondžiji pritvor do 30 dana, na putu između Padeja i Ostojićeva bila i treća saobraćajka\nSledećeKapiten “Kikinde Grindex” o porazu u Novom Pazaru: Igrali smo angažovano, u nedelju čekamo “Dubočicu 54”


5. oktobar 20 godina kasnije: Demokratija na velikom ispitu, put ka EU usporen | Media Start Info\n5. oktobar 20 godina kasnije: Demokratija na velikom ispitu, put ka EU usporen\n5. oktobra 2020. 5. oktobra 2020. autor Media Start Info\nDanas se navršava 20 godina od velikih demonstracija u Beogradu, kojima je 5. oktobra 2000. godine okončana vladavina Slobodana Miloševića, tadašnjeg predsednika Savezne Republike Jugoslavije.\nGodišnjica ovog značajnog datuma za istoriju Srbije prema pisanju medija obeležiće se veoma skromno. To na neki način govori o tekovinama ovog događaja i trenutne situacije u kojoj se Srbija nalazi.\nDemokratija je godinama na velikom ispitu, put u Evropsku uniju je veoma spor (ove godine nije otvoreno ni jedno pregovaračko poglavlje), Skupština Srbije skoro da nema opoziciju u pravom smislu te reči, na vlasti su političari iz tmurnih vremena devetesetih godina prošlog veka.\nPre tačno dvadeset godina, u Beogradu su 5. oktobra održane velike demonstracije zbog toga što je predsednik Savezne Republike Jugoslavije Slobodan Milošević odbio da prizna rezultate na predsedničkim izborima, na kojima je 24. septembra izgubio od kandidata Demokratske opozicije Srbije (DOS) i lidera Demokratske stranke Srbije Vojislava Koštunice.\nDemonstranti su 5. oktobra na plato ispred tadašnje Savezne skupštine stigli iz čitave Srbije u kolonama automobila, autobusa i kamiona dugačkim desetine kilometara, na pojedinim lokacijama i probijajući buldožerima policijske blokade na putevima.\nNakon 20 godina, DOS odavno ne postoji, Koštunica je u političkoj penziji, a tadašnji učesnici u vlasti Slobodana Miloševića ponovo zauzimaju najvažnije položaje u zemlji.\nTadašnji ministar informisanja u Vladi Srbije Aleksandar Vučić je aktuelni predsednik, potpredsednica tadašnje savezne vlade Maja Gojković do skoro je bila predsednica Skupštine Srbije, bivši istaknuti član JUL-a Aleksandar Vulin je ministar odbrane, dok je portparol SPS Ivica Dačić ministar spoljnih poslova.\nI dok se Koštunica sam povukao iz politike, drugi lider DOS-a Zoran Đinđić je kao premijer Srbije ubijen 12. marta 2003. godine ispred zgrade Vlade.\nSlobodan Milošević umro je 2006. godine u haškom zatvoru, gde je bio pritvoren zbog suđenja za ratne zločine, a njegova supruga i bivša predsednica JUL-a Mirjana Marković umrla je u Rusiji.\nFoto: 5. oktobar 2000./ Youtube/Screenshot\nTagovi 5. oktobar, demokratija, Evropska unija, Slobodan Milošević, Srbija, vlast\nPrethodna vestAkcija udruženja „Vlasinska vila“: Vlasotinački kej krasi mural posvećen reci\nSledeća vestIstražite i vi podatke o broju preminulih od korona virusa u Srbiji


AEK-ov trener: Respektujemo ekipu Veleža\nGovoreći o tome ko je favorit, Milojević je kazao kako u ovom trenutku ne žele da razmišljaju u tom pravcu\nFudbalski klub Velež u četvrtak će na stadionu Grbavica u prvom susretu drugog pretkola UEFA Konferencijske lige dočekati atinski AEK.\nUoči ovog susreta šef stručnog štaba AEK-a Vladan Milojević održao je konferenciju za medije.\n“Počinjemo drugo kolo Lige konferencije, igramo protiv Veleža. Na izvlačenju smo pretpostavili da će Velež da bude ta ekipa protiv koje ćemo da igramo. Mislim da je prva utakmica koju je Velež odigrao zaslužena i čestitao bih Veležu izlazak poslije toliko godina izlazak na evropsku scenu“, rekao je Milojević.\nNaveo je i da je AEK-u ovo prva zvanična utakmica, i da su u fazi formiranja tima. Dodao je i da je dosta igrača koji su tek nekoliko dana u tom klubu te su se u ovom trenutku, kako je kazao, spremili na najbolji način za sutrašnju utakmicu.\n“Respektujemo ekipu Veleža i pratio sam njihov put kroz bosansko prvenstvo i to je jedna kvalitetna, disciplinovana i dobra ekipa i u svakom slučaju sam za Velež čuo dobrih stvari i jako mi je drago da je tako“, rekao je.\nGovoreći o tome ko je favorit, Milojević je kazao kako u ovom trenutku ne žele da razmišljaju u tom pravcu, kao i da su se spremili na najbolji način i da će se truditi da tako igraju.\n“Ja sam oduvijek bio za to da bude prava takmičarska utakmica i meni je bitno da budemo ti koji će sigurno pokušati da igramo našu igru, ali u fudbalu imaju dva protivnika tako da svaki put ne zavisi samo od vas“, naveo je.\nNakon konferencije za medije fudbaleri AEK-a trenirali su na stadionu Grbavica.\nVranješovim glupostima nema kraja, prekipilo je i gazdi AEK-a


Uporedite cene za Apple iPod Touch 32GB (MKJ02HC/A) mp3 plejer, Apple iPod Touch 32GB MKJ 02HC A komentari\nCene Apple iPod Touch 32GB (MKJ02HC/A)\nUpozorenje: cene, linkovi i specifikacije proizvoda za Apple iPod Touch 32GB (MKJ02HC/A) su postavile naše listane online prodavnice. Molimo obavestite nas ukoliko naiđete na neku grešku.\nPregled: Apple iPod Touch 32GB (MKJ02HC/A)\nPronađite najbolju ponudu za Apple iPod Touch 32GB (MKJ02HC/A) na portalu ShopMania. Možete kupovati Apple iPod Touch 32GB (MKJ02HC/A) u stotinama pouzdanih online prodavnica koje isporučuju na teritoriji cele Srbije, po najboljim cenama za Apple iPod Touch 32GB (MKJ02HC/A). Pročitajte komentare kupaca u našoj grupi, pogledajte slike Apple iPod Touch 32GB (MKJ02HC/A) i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije mp3 i mp4 plejeri, i kupite po najnižim mogućim cenama Apple iPod Touch 32GB MKJ 02HC A mp3 plejer i hiljade drugih sličnih proizvoda.\nApple iPod Touch 32GB MKJ 02HC A - Slična pretraga: Apple iPod Touch 32GB MKJ 02HC A, Apple iPod Touch 32 GB MKJ 02 HC A, Apple iPod Touch 32 GB MKJ02 HC A, Apple iPod Touch 32GB MKJ02HC A, Aple ipod touch 32gb mkj02hc a


Brnabić o "non-pejperu": Nećemo komentarisati dokumenta čiji se autori ne znaju - Politika - Dnevni list Danas\nPočetna » Politika » Brnabić o „non-pejperu“: Nećemo komentarisati dokumenta čiji se autori ne znaju\nBrnabić o „non-pejperu“: Nećemo komentarisati dokumenta čiji se autori ne znaju\nBeta, FoNet27.05.2021. 20:28\nPremijerka Ana Brnabić izjavila je danas u Skupštini Srbije da neće komentarisati nijedan „non pejper“, pa ni najnoviji nazvan „rusko-nemačkim“.\nU tom dokimentu se navodno predviđa vraćanje Kosova u sastav Srbije na 99 godina, uz vraćanje kontigenta vojnika Srbije na Kosovo u skladu sa rezolucijom Saveta bezbednosti UN 1244. iz 1999. godine.\nBrnabić je rekla da ni ona, niti iko iz državne vlasti neće govoriti o neformalnim dokumentima koje razne strane objavljuju iz različitih interesa, a čiji se autori ne znaju, čak i kada su blagonakloni prema Srbiji.\n„Šta god da uradimo, mislim da bismo otkrili neke karte koje ne želimo da otkrijemo u ovom trenutku“, rekla je Brnabić odgovarajući na pitanja poslanika Vladana Glišića.\nBrnabić je rekla da su i Vlada i vrh države protiv promene granica jer bi to otvorilo pitanje regionalne stabilnosti.\n„Nama je stabilnost veoma važna zato što sve ovo što smo do sada uspeli od fiskalnih reformi od 2014. godine, transformacije naše ekonomije, pokretanja naše privrede, može da opstane i dalje raste samo ukoliko imamo stabilan region“, rekla je Brnabić dodajući da je to od životne važnosti i za državu, i za građane.\nPoslanik Jedinstvene Srbije Života Starčević danas je tokom postavljanja poslaničkog pitanja vređao potpredsednicu Stranke slobode i pravde Mariniku Tepić, komentarišući njen današnji tvit o tome kada će se tužilaštvo oglasiti o optužbama protiv Dragana Markovića.\nUsvojene izmene zakona o ličnoj karti i akcizama i zakon o poslovnoj tajni\nSkupština Srbije usvojila je izmene Zakona o akcizama, izmene i dopune Zakona o ličnoj karti i Zakon o zaštiti poslovne tajne.\nIzmene Zakona o akcizama usvojene su u cilju harmonizacije akcizne politike alkoholnih pića sa propisima Evropske unije.\nPoslanici su usvojili i izmene Zakona o ličnoj karti, kojim se pojednostavljuje procedura za građane koji izgube taj dokument, jer umesto objavljivanja u Službenom glasniku i plaćanja takse, to ubuduće mogu da urade preko portala Ministarstva unutrašnjih poslova.\nUsvojen je i Zakon o zaštiti poslovne tajne, čime je uređena pravna zaštita poslovne tajne od nezakonitog pribavljanja, korišćenja i otkrivanja, što je u skladu sa odgovarajućim direktivama EU.\nTokom glasanja nije bilo ni uzdržanih ni protiv, za prvi zakon glasalo je 198 prisutnih, a za drugi 199 poslanika, a za treći im se pridružio još jedan kolega, pa je za Zakon o zaštiti poslovne tajne glasalo 200 poslanika.\nDanas je završeno redovno prolećno zasedanje Skupštine Srbije, a predsednik Skupštine Ivica Dačić rekao je da je tokom zasedanja bilo 108 tačaka dnevnog reda. On je poslanicima poručio da će i u narednom periodu nastaviti da rade kroz vanredna zasedanja i da je na sednici 8. juna na dnevnom redu predlog za promenu Ustava, posle čega će uslediti pisanje amandmana, uz podsećanje da je za usvajanje predloga za promenu Ustava potrebna dvotrećinska većina.\n„Što ne sumnjam da će biti“, poručio je Dačić.\nRedovno zasedanje završeno je izvođenjem himne Srbije.\nAna BrnabićNon -pejperBeograd


Održana tribina "Škola kao sigurno mesto" - MODS\nDanas je na Filozofskom fakultetu u Novom Sadu održana tribina „ŠKOLA KAO SIGURNO MESTO“ koju je organizovala Mreža organizacija za decu Srbije – MODS u saradnji sa Plej centrom, a koju je podržao Odsek za pedagogiju Filozofskog fakulteta u Novom Sadu.\nTribina je organizovana u sklopu kampanje „Bez nasilja – ŠKOLA KAO SIGURNO MESTO“ koju je pokrenula Mreža organizacija za decu Srbije i bila je posvećena prevenciji nasilja u školi, ulozi i odgovornosti zaposlenih u školi i roditelja. Učesnici skupa su bili upoznati sa pristupom u prevenciji nasilja koji se zasniva na rezilijentnosti odnosno na jačanju snaga deteta u cilju zaštite od nasilja.\n„Kada je dete izloženo nepovoljnim životnim okolnostima, izloženo je porodičnom ili vršnjačkom nasilju, roditelji, učitelji, nastavnici, socijalni radnici, komšije, treneri sporta, vršnjaci i dr. mogu biti ti koji će mu omogućiti da ojača svoje snage i nosi se sa nepovoljnim okolnostima sa kojima se suočava“, objasnila je Katarina Majkić, direktorka Plej centra u Novom Sadu.\n„Svako dete koje je uspelo da se izbori sa teškim životnim okolnostima, sa nasiljem kojem je bilo izloženo, imalo je najmanje jednu podržavajuću odraslu osobu koja mu je pružila ruku i pomogla da prevaziđe krizne situacije. Važno nam je da to znaju članovi porodice, ali i svi oni koji se nalaze u okruženju deteta, pre svega nastavnici u školi. Nastavnici imaju veliku odgovornost i treba da znaju da u svakom trenutku u nekom od njih dete može da prepozna osobu koja mu može pomoći da se izbori sa nasiljem koje trpi, u porodici, u školi, ili da neće biti odbačeno i osuđeno zbog svog trenutnog ponašanja u školi“, istakao je direktor Mreže organizacija za decu Srbije, Saša Stefanović.\nProf. dr Slađana Zuković, redovni profesor, Odsek za pedagogiju Filozofskog Fakulteta Univerziteta u Novom Sadu na tribini je poručila: “Najvažniji korak u procesu kreiranja “škole kao sigurnog mesta” jeste umrežavanje profesionalaca na različitim institucionalnim nivoima (obrazovni sistem, sistem socijalne zaštite, zdravstveni sistem, mediji, visokoškolske institucije, itd.) u cilju preventivnog delovanja. Takođe, veoma je važno aktivno uključivanje porodice kao temeljnog mikrosistemskog okruženja za razvoj deteta, odnosno osnaživanje porodičnog sistema da postane sigurna baza i stimulativno okruženje za dete. Dakle, neophodno je kordinisano delovanje na više nivoa, što podrazumeva partnerski pristup koji, pored zajedničkog interesa, podrazumeva u podeljenu odgovornost”.\nNa tribini su predstavljeni rezultati ankete u kojoj je učestvovalo 100 dece koja su odgovarala na pitanje kako zamišljaju bezbednu školu. Deca su odgovorila da je sigurna škola uređena, ima uređeno dvorište, ormariće za učenike, da nema omalovažavanja, vređanja, da nastavnici imaju bolji odnos sa učenicima, da više brinu o deci i pomažu im da rešavaju probleme.\nMreža organizacija za decu Srbije – MODS sprovodi u Srbiji projekat „Jačanje snaga deteta u cilju zaštite od nasilja“ u koordinaciji sa organizacijom Social Activities and Practice Institute – SAPI iz Bugarske i podršku OAK Fondacije. Pored Srbije, u projekat su uključene i organizacije iz Moldavije, Latvije, Makedonije, Slovenije, Albanije i Rumunije.\nČlanice MODS Konvencija o pravima deteta Zaštita dece od nasilja


On je istakao da je cilj Srbije plasman u četvrtfinale, a da će veća očekivanja zavisiti od igre ekipe.\n"Imali smo dve nedelje odmora od rukometa i naporne sezone, a sada ćemo dati sve od sebe da se što bolje pripremimo. Prvi cilj je prolazak u drugu fazu, a kako budemo igrali, tako će i novi ciljevi dolaziti jedni za drugim", kazao je Vučković.\nSrbija će igrati u Grupi A na Olimpijskim igrama sa reprezentacijama Španije, Danske, Hrvatske, Mađarske i Južne Koreje, a srednji bek "orlova" je istakao da nije očekivao lake protivnike.\n"Nisam očekivao lakšu grupu, mi uvek idemo nekim težim putem. Možda je tako i bolje, jer ako budemo odradili posao kako treba imaćemo lakšeg protivnika u četvrtfinalu. Neutralan je teren, favorita nema. Pokazali smo da možemo da se nosimo sa svim reprezentacijama", istakao je Vučković.\nSrpski rukometaši su tokom Evropskog prvenstva u Srbiji u januaru ove godine bili smešteni sami u sportskom centru Kovilovo, a Vučković je rekao da im neće biti problem što će u Londonu biti zajedno sa svim ostalim sportistima.\n"Bićemo koncetrisani na svoj deo posla. Lepo je viđati sve najbolje sportiste sveta, ali nas to neće dekoncentrisani. Svesni smo zbog čega smo tu, imamo cilj i ništa nas neće omesti", rekao je Vučković.


Beloruski avio-prevoznik neće prevoziti građane Iraka, Sirije i Jemena iz Turske - 12.11.2021, Sputnik Srbija\nBeloruski avio-prevoznik neće prevoziti građane Iraka, Sirije i Jemena iz Turske\nBeloruska avio-kompanija „Belavia“ više neće prevoziti državljane Iraka, Sirije i Jemena iz Turske za Belorusiju. 12.11.2021, Sputnik Srbija\nPutnici kojima je zabranjeno da lete, a koji su ranije kupili karte moći će da vrate novac bez odbitaka na mestu kupovine.Prethodno je turski avio-prevoznik „Turkiš erlajns“ saopštio da zbog izbegličke krize neće primati državljane Iraka, Sirije i Jemena na letove za Minsk, osim onih koji imaju diplomatske pasoše i imaju boravišnu dozvolu u Belorusiji.Ranije je agencija Blumberg saopštila da vlasti Evropske unije razmatraju mogućnost uvođenja sankcija ruskoj avio-kompaniji "Aeroflot" i turskoj „Turkiš erlajns“ zbog migrantske krize na belorusko-poljskoj granici.Migrantska krizaKriza na granici Belorusije sa Letonijom, Litvanijom i Poljskom, kuda su se od početka godine uputili migranti, zaoštrila se 8. novembra. Nekoliko hiljada migranata došlo je do belorusko-poljske granice i ne napuštaju pograničnu zonu. Neki od njih pokušali su da uđu u Poljsku razbijajući ogradu od bodljikave žiceNeke grupe migranata povremeno uspevaju da prodru u Poljsku. Ostali se nalaze na teritoriji Belorusije u šatorskom kampu u šumi u blizini granice – prema preliminarnim procenama, tamo je oko dve hiljade ljudi, uključujući žene i decu. Beloruska strana im dostavlja humanitarnu pomoć. Sa druge strane, poljske vlasti pojačale su vojno prisustvo na granici.Zemlje Evropske unije optužuju Minsk za namernu eskalaciju krize i pozivaju na uvođenje sankcija. Predsednik Belorusije Aleksandar Lukašenko smatra da su za ovu situaciju krive same zapadne zemlje, zbog čijih akcija ljudi beže od rata.\nsvet, turska, poljska, belorusija, avio-saobraćaj, migranti, migrantska kriza na belorusko-poljskoj granici\n© Sputnik / SputnikAvion beloruskog avio-prevoznika "Belavia"\nBeloruska avio-kompanija „Belavia“ više neće prevoziti državljane Iraka, Sirije i Jemena iz Turske za Belorusiju.\n„U skladu sa odlukom nadležnih organa Turske, od 12. novembra 2021. državljani Iraka, Sirije i Jemena neće biti primani na letove iz Turske za Belorusiju“, navodi se u saopštenju kompanije.\nPutnici kojima je zabranjeno da lete, a koji su ranije kupili karte moći će da vrate novac bez odbitaka na mestu kupovine.\nPrethodno je turski avio-prevoznik „Turkiš erlajns“ saopštio da zbog izbegličke krize neće primati državljane Iraka, Sirije i Jemena na letove za Minsk, osim onih koji imaju diplomatske pasoše i imaju boravišnu dozvolu u Belorusiji.\nRanije je agencija Blumberg saopštila da vlasti Evropske unije razmatraju mogućnost uvođenja sankcija ruskoj avio-kompaniji "Aeroflot" i turskoj „Turkiš erlajns“ zbog migrantske krize na belorusko-poljskoj granici.\nKriza na granici Belorusije sa Letonijom, Litvanijom i Poljskom, kuda su se od početka godine uputili migranti, zaoštrila se 8. novembra. Nekoliko hiljada migranata došlo je do belorusko-poljske granice i ne napuštaju pograničnu zonu. Neki od njih pokušali su da uđu u Poljsku razbijajući ogradu od bodljikave žice\nNeke grupe migranata povremeno uspevaju da prodru u Poljsku. Ostali se nalaze na teritoriji Belorusije u šatorskom kampu u šumi u blizini granice – prema preliminarnim procenama, tamo je oko dve hiljade ljudi, uključujući žene i decu. Beloruska strana im dostavlja humanitarnu pomoć. Sa druge strane, poljske vlasti pojačale su vojno prisustvo na granici.


Pozitivan uticaj streaming platformi na međunarodne filmove i TV serije | Svet serija\nPozitivan uticaj streaming platformi na međunarodne filmove i TV serije\nPrema američkom časopisu Variety, platforme za strimovanje su promenile ukus publike koja je prestala da se fokusira samo na proizvode na engleskom jeziku. Prva lastavica je doletela prošle godine, istorijskom pobedom “Parazita” za Oskara u nominaciji za Najbolji film.\nPobeda koja je prekinula seriju beskrajnih trijumga filmova na engleskom jeziku, pokazujući da je konzervativni žiri Oskara počeo da tretira strane filmske projekte ne toliko egzotično, vredne samo nominacije kao “Najbolji strani film”, već kao normalan deo filmske kulture.\nAmerička publika oduševljena je međunarodnim filmovima i TV serijama, koji su često traženiji od kolega na engleskom jeziku. Trka za Oskara biće ove godine posebno intenzivna, jer su glavni međunarodni festivali, uključujući Kan, otkazani zbog pandemije, pa Oskar ostaje kao jedina nagrada ovog ranga o kojoj bilo koji producent može da sanja.


Kriminalni klan - Blic Online\nPRETRES KUĆE RAJKA DŽEGERA Policija upala u vilu zbog sumnje da je iz nje radio jedan KRIMINALNI KLAN\nU Nikšiću je u toku pretres kuće pokojnog Rajka Baćovića Džegera.\nNAKON POVRATKA ŠEFA KRIMINALNOG KLANA Nemačka pooštrva kontrolu na granicama\nBurna diskusija zbog povratka proteranog šefa jednog kriminalnog klana naterala je nemačku vladu da pooštri granične kontrole. Libanac Ibrahim Miri, šef jednog kriminalnog klana u Nemačkoj, bio je proteran, a potom se ilegalno vratio u Nemačku i podneo zahtev za azil. Zbog ovog slučaja je ministar unutrašnjih poslova Nemačke Horst Zehofer naložio pooštravanje kontrola na granicama i proširenje kontrola unutar zemlje.\nOSTAJE U PRITVORU Vrhovni kasacioni sud odbio zahtev Miloša Delibašića\nMiloš Delibašić, koji je pred beogradskim pravosuđem osumnjičen kao suorganizator kriminalnog klana Slobodana Šaranovića iz Crne Gore, kao i izvršilac više krivičnih dela, ostaće u pritvoru u kojem se nalazi od izručenja iz Podgorice u martu 2014, a izvesno je i da će mu biti suđeno u Srbiji.\nUhapšen vođa barskog kriminalnog klana\nCrnogorska policija uhapsila je danas vođu jednog kriminalnog klana u Baru Armina Mušu Osmanagića i njegovu suprugu Ljiljanu, koji su osumnjičeni za pranje novca.\n"Slatki dečak" s Kosova u Škotskoj postao kralj kokaina\nGoran Obradović Suša, koji važi za vođu kruševačkog kriminalnog klana, uhapšen je zbog sumnje da je u nedelju iz sefa kladionice “Olimp” u centru Kruševca oteo 50.000 evra, koje je prethodno izgubio na kocki, saznaje “Blic”. U akciji kruševačke policije, pored Obradovića, uhapšena su i trojica njegovih saučesnika, koji su učestvovali u razbojništvu.


Časopis Industrija :: Na ulicama Niša 300 kontejnera za reciklažu stakla\nNa ulicama Niša 300 kontejnera za reciklažu stakla\nTri stotine kontejnera za reciklažu staklene ambalaže stiže u Niš, zahvaljujući regionalnom projektu "Upravljanje staklenom ambalažom na Zapadnom Balkanu" koji u saradnji sa lokalnom samoupravom sprovodi Nemačka organizacija za međunarodnu saradnju (GIZ), zajedno sa kompanijom Sekopak i NALED-om kao implementacionim partnerom.\n- Grad Niš će pružiti maksimum pri edukaciji i podizanju svesti građana o benefitima reciklaže staklene ambalaže - rekla je zamenica gradonačelnice Niša.\nO rasporedu lokacija tri stotine kontejnera u Nišu i operativnom upravljanju procesom prikupljanja staklene ambalaže rukovodiće JKP Medijana, Niš.\n- Osim pozicioniranja kontejnera na način da budu lako dostupni građanima, nastojaćemo da posebno animiramo ugostitelje, jer će oni, uz stanovništvo, biti primarni izvor ambalažnog staklenog otpada - kazao je direktor JKP Medijana, Niš Dragoslav Pavlović.\n- Iskustva Niša i drugih opština u kojima će se pilotirati projekat, biće dragocena za razvoj efikasnog i ekonomski isplativog sistema za upravljanje staklenom ambalažom, koji ćemo onda biti u prilici da preporučimo i drugim gradovima i opštinama u Srbiji - poručila je Ana Ilić, direktorka za dobru upravu NALED-a, najavivši izradu vodiča na osnovu kog će i opštine koje ne učestvuju u projektu moći da uspostave optimalan sistem upravljanja staklenom ambalažom.\nKompanija Sekopak, kao operater ambalažnog otpada i jedan od nosilaca projekta, obezbediće tehničko i praktično znanje, ekspertizu i iskustvo, pri implementaciji sistema sakupljanja staklene ambalaže u Nišu i drugim pilot-opštinama.\n- Zemlje članice Evropske Unije recikliraju 70% staklene ambalaže godišnje, dok u Srbiji ta količina iznosi tek 44%.\nOvim projektom želimo da povećamo procenat prikupljenog stakla za 20% - rekla je o ciljevima projekta Milica Kuzmanov, marketing menadžerka Sekopaka.\nRegionalni projekat "Upravljanje staklenom ambalažom na Zapadnom Balkanu" osim u Nišu, sprovodi se i u Somboru, Kragujevcu i Varvarinu, kao i u odabranim pilot opštinama u Bosni i Hercegovini i Severnoj Makedoniji.


TV Banat / Sudija Simonović jeste vf predsednika Višeg suda u Pančevu – ali na kratko\n15:25 PETAK, 13. 11. 2020. - 15:25 Izvor: RTV Pančevo\nZloupotreba informacija koja je izašla danas u javnosti od strane lokalnog portala koji se bavi promocijama i reklamama ponovo je upotrebljena. U reklami koja je napisana spinovana je informacija o izboru novog predsednika Višeg suda u Pančevu.\nDosadašnjem predsedniku Višeg suda u Pančevu, sudiji Stanki Simonović, 6. novembra istekao je mandat. S obzirom da novi predsednik još uvek nije imenovan, Apelacioni sud je dosadašnjem predsedniku, na kratko, poverio mesto vršioca funkcije. Jer, ovako bitna institucija ne može da ostane bez predsednika.\nPrema nezvaničnim informacijama, sudija Stanka Simonović, čiju su karijeru navodno obeležile političke struje kojima pripada i portal koji kao glavnu delatnost ima reklame, zasigurno više neće biti predsednica Višeg suda u Pančevu.\nPodsećamo na neutemeljene presude Višeg suda u Pančevu protiv Grada Vršca, koje je Ustavni sud obarao u više hiljada slučajeva. Epilog je ogromna materijalna šteta za građane, lokalnu samoupravu i Državu sa jedne, i enormna materijalna korist za par advokata, poznatijih po političkom nego po advokatskom radu, sa druge strane.\nPodsetimo i da je Predsednica Višeg suda u Pančevu Stanka Simonović, koja očekuje rešenje za penziju, poslednjih meseci, na svaki mogući način, pokušavala od Visokog saveta sudstva da iznudi svoj ostanak u cilju dalje kontrole rada ove značajne institucije.\nTo i ne čudi, jer je karijera sudije Simonović u javnosti pod sumnjom za povezanost sa bivšim režimom koji i dalje otvoreno rade protiv interesa Republike Srbije i njenih građana. Da li će odlaskom u penziju sudije Simonović, pojedinci izgubiti bastion “sigurne kuće” koji su imali do sada?


FBI LOCIRA MOBILNE TELEFONE, A SAD KREĆU I OVO: 'Žaoka' i WiFi su sve što im treba, i onda kreće akcija\nFBI LOCIRA MOBILNE TELEFONE, A SAD KREĆU I OVO: "Žaoka" i WiFi su sve što im treba, i onda kreće akcija\nAmerički Federalni istražni biro (FBI) koristi kontroverznu tehnologiju, koja se obično koristi da locira "pametne telefone", za nadzor i lociranje automobila u kojima je ugrađen bežični internet (WiFi), preneo je "Forbs."\nPoznat kao "Stingrej" (u prevodu - žaoka) ili ćelijski simulator lokacije, ova alatka se pretvara da je mobilni >> Pročitaj celu vest na sajtu SrbijaDanas.com << toranj, kako bi naterala sve bežične uređaje da se zakače za nju.\nAgenti potom mogu da izaberu broj za koji su zainteresovani i da lociraju uređaj u automobilima. Obično je taj uređaj telefon i pomoću njega lociraju vozilo.\nDo sada su mogli da se lociraju mobilni telefoni, ali jedan nalog za pretres do kojeg je došao "Forbs" pokazuje da "Žaoka" može takođe da pronađe i automobile, ukoliko imaju WiFI.\nZahtev za korišćenje "Žaoke" podneo je FBI u državi Viskonsin u maju, kada je tražio vozilo "Dodž Durango Helket", u kojem se, prema pretpostavka bezbednosnih snaga, vozio muškarac koji je osumnjičen za dilovanje droge i posedovanje oružja.


I pored protesta građana, niški aerodrom predat državi - Jutarnji GLASnik\nPosle skoro tri meseca i pored protesta građana, gradske vlasti Niša predale aerodrom „Konstantin Veliki“ državi Srbiji.\nNakon tri meseca odlaganja, u Nišu je održana sednica gradske Skupštine na kojoj je odlučeno da se niški Aerodrom „Konstantin Veliki“ ustupi Republici Srbiji na upravljanje bez naknade.\nSa 44 glasova „za“ i pet „protiv“, odbornici SNS, SPS, JS, PUPS, SRS, Pokreta socijalista i Ruske stranke odlučili su, pored zahteva opozicije za glasanje prozivkom, da se aerodrom, sa kompletnom imovinom, sertifikatima i zemiljištem, preda državi na upravljanje.\nOdluku koju je donela vladajuća koalicija obrazložio je Zoran Perišić, nekadašnji gradonačelnik Niša, a sada šef odborničke grupe SNS.\nKako prenose Južne vesti, Perišić smatra da su doneli odluku u interesu Grada Niša, građana i aerodroma. On je takođe dodao da je aerodrom dostigao svoj limit i da „Grad ne može više da nosi teret niškog aerodroma“.\nIako je sednica bila otvorena za javnost, predstavnicima inicijative „Ne damo niški aerodrom“ Milošu Boškoviću, Mladenu Jovanoviću i Rastislavu Diniću nije omogućen pristup sali niške skupštine. Zaposleni u Skupštini koji predstavnicima inicijative nisu dozvolili pristup, kazali su da su za to dobili usmeno naređenje, prenose Južne vesti.\nIz skupštinske sale isključen je i novinar niškog Media i reform centra uz obrazloženje da „nije dozvoljeno snimati živi prenos za društvene mreže“.\nTokom trajanja sednice, istovremeno se ispred Skupštine grada Niša okupilo nekoliko stotina Nišlija koji su poručili odbornicima da glasaju protiv poklanjanja Aerodroma državi. Pored zvižduka, zvuke pištaljke i glasnog „Glasajte protiv“, okupljeni građani simbolično okrenuli leđa zgradi Skupštine, izrazivši tako svoje nezadovoljstvo.\nRastislav Dinić je podsetio okupljene da je inicijativa „Ne damo niški aerodrom“ u prethodna tri meseca iznela više argumenata koji pokazuju štetnost prepuštanja gradskog aerodroma Republici i da su gradske vlasti to ignorisale.\n„Oni su prosto dobili naređenje iz Beograda i moraju da ispune to naređenje, a da pri tom izdaju sve građane Niša, interese Niša i aerodroma. To se zove izdaja!“, kazao je Dinić.\nObjavljeno na sajtu bbc.com\nOdržan protest trudnica i porodilja\nTagged niški aerodrom, PROTEST